title: केट विंसलेट

text: उनके माता-पिता "आंशिक कलाकार" थे, बाद में विंसलेट ने टिप्पणी की कि उनका "पालन-पोषण सुविधाजनक परिवेश" में नहीं हुआ और उनके दैनिक जीवन का "गुज़ारा बड़ी मुश्किल से" होता था। उनके नाना-नानी ने, लिंडा (पूर्वनाम प्लंब) और आर्चिबाल्ड ऑलिवर ब्रिड्जस, रीडिंग रेपरट्री थिएटर की संस्थापना और उसका संचालन किया था और उनके मामा रॉबर्ट ब्रिड्जस ने, मूल वेस्ट एंड निर्माण "ऑलिवर!" में अभिनय किया था। उनकी बहनें, बेथ विंसलेट और एन्ना विंसलेट भी अभिनेत्रियां हैं।


title: केट विंसलेट

text: विंसलेट का लालन-पालन आंग्लिकन के रूप में हुआ, 11 वर्ष की उम्र में मेडनहेड, बर्कशायर के एक सह-शिक्षा स्वतंत्र विद्यालय रेडरूफ़्स थिएटर स्कूल, में नाट्य कला का शिक्षण ग्रहण करना प्रारंभ किया, जहां वे हेड गर्ल थीं और शुगर पफ़्स अनाज के लिए टिम पोप निर्देशित टेलीविजन विज्ञापन में अभिनय किया।dev...


title: केट विंसलेट

text: विंसलेट का कैरियर 1991 में टेलीविज़न पर BBC की बच्चों की कल्पित वैज्ञानिक कथा श्रृंखला "डार्क सीज़न" में सह-कलाकार के किरदार से शुरू हुआ। इसके बाद 1992 में TV फ़िल्म के लिए निर्मित "एंग्लो-सैक्सन एटीट्युड", ITV के लिए प्रहसन "गेट बेक", और 1993 में BBC के एक मेडिकल ड्रामा "कैश्युआल्टी" में काम किया। -


title: केट विंसलेट

text: 1992 में, विंसलेट ने लंदन में पीटर जैक्सन की "हेवेनली क्रिएचर्स" के भूमिका-निर्धारण परीक्षण में भाग लिया। एक जानदार और कल्पनाशील किशोरी जूलियट ह्यूम की भूमिका के लिए, जो अपनी पक्की सहेली पॉलिन पार्कर की, जिसे मीलेनी लिन्सकी ने अभिनीत किया था, मां की हत्या में सहयोग देती है, विंसलेट ने परीक्षण में 175 से भी अधिक लड़कियों को पछाड़ कर किरदार हासिल किया। 1994 में अनुकूल समीक्षाओं के साथ फ़िल्म प्रदर्शित हुआ और जैक्सन और उनके सहयोगी फ़्रैन वाल्श को सर्वोत्तम मूल पटकथा के लिए अकादमी पुरस्कार के लिए नामांकित किया गया। विंसलेट को उनके अभिनय के लिए एम्पायर पुरस्कार और लंदन क्रिटिक्स सर्कल फ़िल्म पुरस्कार से सम्मानित किया गया; "द वॉशिंगटन पोस्ट" के लेखक डेसन थॉम्पसन ने टिप्पणी की "जूलियट के रूप में, विंसलेट चमकती आंखों वाली आग का गोला है, जो प्रत्येक दृश्य को अपनी उपस्थिति से रौशन कर देती है। उसके साथ लिन्सकी ने पूर्णतः संतुलन बैठाया है, जो शांत सुलगती हुई पॉलीन की भूमिका में नाज़ुक, पर ख़तरनाक साझेदारी को पूरा करती है।"  एक नौसिखिए के रूप में फ़िल्म सेट पर अपने अनुभव का ज़िक्र करते हुए विंसलेट ने कहा कि: ""हेवेनली क्रीएचर्स" में मुझे सिर्फ़ यही पता था कि मुझे पूरी तरह वह व्यक्ति बन जाना है।


title: केट विंसलेट

text: एक तरह बिना कुछ जाने हुए यह[फिल्म] करना काफ़ी अच्छा था। "


title: केट विंसलेट

text: अगले वर्ष, विंसलेट ने एम्मा थॉम्पसन, ह्यू ग्रांट और एलन रिकमैन द्वारा अभिनीत जेन ऑस्टिन की "सेंस एंड सेंसिबिलिटी" के फ़िल्मी रूपांतरण में लूसी स्टील की एक छोटी मगर प्रमुख भूमिका के लिए प्रयास किया। पर उन्हें दूसरी प्रमुख भूमिका मेरिएन डैशवुड के लिए चुना गया। निर्देशक आंग ली ने बाद में स्वीकार किया कि शुरूआत में, विंसलेट ने जिस ढंग से "हेवेनली क्रीएचर्स" में अपनी भूमिका निभाई थी, उससे वे काफ़ी चिंतित थे, अतः उन्होंने विंसलेट को ताई ची अभ्यास करने, ऑस्टिन-कालीन गोथिक उपन्यास और कविता पढ़ने, तथा पियानो सीखने की सलाह दी, ताकि वह शालीनता से भूमिका की शोभा बढ़ाएं. कुल $16,500,000 की बजट पर बनी इस फ़िल्म ने आर्थिक और समीक्षात्मक सफलता प्राप्त की, जिसके परिणामस्वरुप इसने विश्व भर में बॉक्स-ऑफिस पर $135 मिलियन का मुनाफ़ा कमाया और विंसलेट ने विभिन्न पुरस्कार बटोरे, जिनमें BAFTA और स्क्रीन एक्टर्स गिल्ड अवार्ड और अकादमी पुरस्कार और गोल्डन ग्लोब के लिए नामांकन शामिल हैं।


title: केट विंसलेट

text: 1996 में विंसलेट ने "जूड" और "हैमलेट" में अभिनय किया।थॉमस हार्डी कृत विक्टोरिया कालीन उपन्यास "जूड द ऑब्सक्यूर" पर आधारित माइकेल विंटरबॉटम की "जूड" में उन्होंने आंदोलनकर्त्री एक किशोरी युवती सू ब्राइडहेड की भूमिका निभाई, जिसे, क्रिस्टफ़र एक्कलेस्टन द्वारा अभिनीत, अपने रिश्ते में भाई से प्रेम हो जाता है। समीक्षकों द्वारा प्रशंसित, पर बॉक्स-ऑफ़िस पर असफल इस फ़िल्म ने दुनिया भर में केवल $2 मिलियन का मुनाफ़ा कमाया. टाइम मैगज़ीन के रिचर्ड कॉरलिस ने कहा कि " विंसलेट [...] कैमरा के ईमानदार प्रेम के लायक़ हैं।


title: केट विंसलेट

text: वह संपूर्ण है, अपने समय से आगे [...] एक आधुनिकतावादी है और "जूड़" उनके उपहारों की एक सुंदर प्रदर्शन-मंजूषा है।" विंसलेट ने केनेथ ब्रानाग की सितारों से भरपूर विलियम शेक्सपियर के "हैमलेट" के फ़िल्मी रूपांतरण में हैमलेट की डूब जाने वाली प्रेमिका ओफ़िलिया की भूमिका निभाई.


title: केट विंसलेट

text: इस फ़िल्म ने बड़े पैमाने पर सकारात्मक समीक्षाएं प्राप्त की और विंसलेट को दूसरी बार एम्पयार पुरस्कार से नवाज़ा गया।


title: केट विंसलेट

text: 1996 के मध्य में, विंसलेट ने लियोनार्डो डी कैप्रियो के साथ जेम्स कैमरून (1997) की फ़िल्म "टाइटेनिक" के लिए फ़िल्मांकन में भाग लेना शुरू कर दिया. सत्रह वर्षीय संवेदनशील रोस डेविट बुकाटर की भूमिका में, एक काल्पनिक श्रेष्ठ उच्चवर्गीय लड़की, जो 1912 में RMS टाइटेनिक के डूबने के उपरांत बच जाती है, विंसलेट ने सेट पर शारीरिक और भावनात्मक थकान का अनुभव किया: " "टाइटेनिक" बिलकुल भिन्न था और कुछ भी मुझे इसके लिए तैयार नहीं कर सकता था। हम वास्तव में पूरे जोखिम भरे कारनामों से डरे हुए थे।


title: केट विंसलेट

text: जेम्स [कैमरून] एक पूर्णतावादी हैं, फ़िल्में बनाने में एक सच्चे उस्ताद.


title: केट विंसलेट

text: लेकिन उसके प्रदर्शन से पहले बुरी खबरें फैल रही थीं और उसने वास्तव में ख़ूब परेशान किया।"


title: केट विंसलेट

text: आशा के प्रतिकूल, यह फ़िल्म विश्व भर में बॉक्स-ऑफिस पर $1 .8 बिलियन की कुल कमाई के साथ, अब तक की सर्वाधिक मुनाफ़ा कमाने वाली फ़िल्म बन गई और उसने विंसलेट को पूरी तरह से व्यावसायिक फ़िल्मी स्टार में बदल दिया. इसके बाद, उन्हें लगभग सभी बड़े पुरस्कारों के लिए नामांकित किया गया और यूरोपियन फ़िल्म अवार्ड से सम्मानित भी किया गया।


title: केट विंसलेट

text: एक उपन्यास पर आधारित, एक कम बजट वाली हिप्पी प्रेम-कथा "हाइडियस किंकी", जिसे "टाइटेनिक" के प्रदर्शन से कुछ पहले फ़िल्माया गया था, उनकी 1998 की पहली और एकमात्र फ़िल्म थी। विंसलेट ने एक युवा अंग्रेज़ मां जूलिया के किरदार के लिए, जो एक नए जीवन की शुरूआत के लिए अपनी बेटियों के साथ लंदन से मोरोक्को का सफ़र तय करती है, "शेक्सपियर इन लव" (1998) और "एना एंड द किंग" (1999) में मुख्य भूमिका निभाने से इन्कार कर दिया.  फ़िल्म को सामान्यतः मिश्रित समीक्षाएं मिलीं और इसका सीमित प्रदर्शन हुआ, जिसके परिणामस्वरूप इसने विश्व भर में कुल $5 मिलियन की कुल कमाई की.


title: केट विंसलेट

text: "टाइटेनिक" की सफलता के बाबजूद, जो अगली फ़िल्म विंसलेट ने चुनी, वो थी "होली स्मोक!" (1999), जिसमें हार्वे केटिल ने अभिनय किया था, जो एक और कम-बजट परियोजना थी - जिसने उनके एजेंटों की मुश्किल बढ़ा दी थी, जो उनकी कलात्मक मूवी की प्राथमिकता पर "दुःख" महसूस करते थे। दबाब महसूस करने पर विंसलेट ने कहा कि उन्होंने ""टाइटेनिक" को कभी भी बड़ी फ़िल्मों के लिए या मोटी रकम उगाहने के लिए छलांग लगाने वाले साधन के रूप में नहीं देखा", यह जानते हुए कि "ऐसा हो सकता था, लेकिन [उसे] बर्बाद कर सकता था।" उसी वर्ष उन्होंने कंप्यूटर एनिमेटेड फ़िल्म "फ़ीयरिस" में ब्रीजिड के लिए स्वर दिया.


title: केट विंसलेट

text: वर्ष 2000 में विंसलेट का प्रथम प्रयास था जेफ़्री रश और जोक्वीन फीनिक्स के साथ युग विशेष की फ़िल्म "क्विल्स" .


title: केट विंसलेट

text: मार्किस दे सेड के जीवन और कार्य से प्ररित, उन्होंने पागलख़ाने में नौकरानी की भूमिका स्वीकार कर, जो मार्किस की पांडुलिपियों को भूमिगत प्रकाशकों तक ले जाती है, पहली बड़ी हस्ती के रूप में इस फ़िल्म को समर्थन देते हुए, इसके लिए किंचित् "संरक्षक संत" की भूमिका का निर्वहन किया।  समीक्षकों द्वारा बख़ूबी सराही गई इस फ़िल्म ने विंसलेट को अनेक सम्मान दिलाए, जिनमें SAG और सैटेलाइट अवार्ड्स के लिए नामांकन शामिल हैं। इस फ़िल्म ने कला श्रेणी में औसत सफलता प्राप्त की, जिसका मुनाफ़ा प्रारंभिक सप्ताहांत पर प्रति स्क्रीन औसतन $27,709 और बाद में अंतर्राष्ट्रीय स्तर पर $18 मिलियन रहा.


title: केट विंसलेट

text: वर्ष 2001 में उन्होंने "एनिग्मा" फ़िल्म में एक युवा महिला का किरदार निभाया, जो डॉग्रे स्कॉट द्वारा अभिनीत एक प्रतिभाशाली द्वितीय विश्व युद्ध में संकेत भाषा का रहस्योद्घाटन करने वाले से प्रेम कर बैठती है। विंसलेट ने अपनी पहली युद्घ फ़िल्म ""एनिग्मा" के निर्माण को एक बहुत बढिया" अनुभव बताया, क्योंकि फ़िल्मांकन के समय वह पांच माह की गर्भवती थीं, जिसने निर्देशक माईकल एप्टेड को पेचीदा कैमरा कार्य के लिए मजबूर किया। सामान्यतः अच्छी तरह से स्वीकृत, विंसलेट को अभिनय के लिए ब्रिटिश इंडीपेनडेंट फ़िल्म अवार्ड से सम्मानित किया गया।"न्यूयार्क टाईम्स" के ए.ओ.स्कॉट ने विंसलेट को "पहले से भी अधिक प्रेमासक्त करने वाली" के रूप में वर्णित किया। उसी वर्ष वह समीक्षकों द्वारा सराही गई रिचर्ड आयर की फ़िल्म "आइरिस" में आयरिश उपन्यासकार आइरिस मुर्डोक के किरदार में नज़र आईं. विंसलेट ने डेम जूडी डेंच के साथ साझेदारी में यह भूमिका निभाई, जिसमें दोनों अभिनेत्रियों ने विभिन्न चरणों में आइरिस मुर्डोक के जीवन को चित्रांकित किया। उसके बाद, अगले वर्ष दोनों अभिनेत्रियों को अकादमी पुरस्कार के लिए नामांकित किया गया, जो विंसलेट का तीसरा नामांकन था। इसके अलावा 2001 में, उन्होंने चार्ल्स डिकेन्स के उत्कृष्ट उपन्यास पर आधारित एनिमेटेड मोशन फ़िल्म, "" में बेल्ली की भूमिका के लिए स्वर दिया. फ़िल्म के लिए, विंसलेट ने एक गाना "वाट इफ़" को बतौर एकल स्वरबद्ध किया, जिसे नवंबर 2001 में प्रर्दशित किया गया और जिसका लाभ चिल्ड्रेन्स कैंसर चैरिटी को सौंपा गया। समग्र यूरोप के दस शीर्ष गानों में एक, यह गीत ऑस्ट्रिया, बेल्जियम और आयरलैंड में चोटी पर पहुंच गया।


title: केट विंसलेट

text: उनकी अगली फ़िल्म 2003 ड्रामा "द लाइफ़ ऑफ़ डेविड गेल" थी, जिसमें उन्होंने एक महत्वाकांक्षी पत्रकार की भूमिका अदा की और जो फांसी से पूर्व सप्ताहों में, मृत्यु दंड भोग रहे प्रोफ़ेसर (केविन स्पेसी) का साक्षात्कार लेती है। फ़िल्म ने अंतर्राष्ट्रीय बॉक्स-ऑफ़िस पर आशा के अनुरूप प्रदर्शन नहीं किया और अपनी कुल लागत $50,000,000 का सिर्फ़ आधा जुटाने में सफल रही, और अधिकांशतः आलोचनात्मक समीक्षाएं प्राप्त की, जिनमें "शिकागो सन-टाइम्स" के रोजर एबर्ट ने उसे "हास्यास्पद मूवी" की संज्ञा दी.


title: केट विंसलेट

text: "डेविड गेल" के बाद विंसलेट ने फ़्रांसीसी निर्देशक मिशेल गोंड्री की एक नवयथार्थवाद इंडी-ड्रामा फ़िल्म "इटरनल सनशाइन ऑफ़ द स्पॉटलेस माइंड" (2004) में जिम कैरी के साथ अभिनय किया।


title: केट विंसलेट

text: फ़िल्म में उसने एक बातूनी, स्वाभाविक और किंचित् विक्षिप्त क्लीमेनटाईन क्रूज़िंस्की का किरदार निभाया, जो अपने दिमाग़ से अपने पूर्व प्रेमियों की याद्दाश्त को मिटा देना चाहती है।


title: केट विंसलेट

text: अपनी पिछली भूमिकाओं से भिन्न, विंसलेट ने "वेराइटी" के साथ साक्षात्कार में कहा कि शुरूआत में वह इस फ़िल्म में अपनी भूमिका से काफ़ी प्रभावित थीं, "मुझे इससे पहले इस तरह की पेशकश नहीं की गई थी [...]


title: केट विंसलेट

text: मैं इस बात से काफ़ी रोमांचित थी कि चोली के बावजूद, जो वे क्लीमेनटाईन के लिए बनाने वाले थे, उन्होंने मुझमें जरूर कुछ ऐसा देखा होगा." समीक्षात्मक और वित्तीय सफलता प्राप्त, इस फ़िल्म के लिए विंसलेट को अपने ऑस्कर-नामांकित प्रदर्शन के लिए जबरदस्त समीक्षाएं प्राप्त हुईं, जिन्हें "रोलिंग स्टोन" के पीटर ट्रावर्स ने "रोमांचक और अति-संवेदनशील" बताया.


title: केट विंसलेट

text: 2004 की एक और फ़िल्म थी "फाइन्डिंग नेवरलैंड" .


title: केट विंसलेट

text: इस फ़िल्म की कहानी के लिए स्कॉटिश लेखक जे. एम. बैरी (जॉनी डेप्प) और उनके सिल्विया लवलीन डेविस (विंसलेट) के साथ निष्काम प्रेम पर ध्यान केंद्रित किया गया, जिनके बेटों ने उन्हें उत्कृष्ट नाटक "पीटर पैन, या द बॉय हु वुडंट ग्रो अप" लिखने के लिए प्रेरित किया। फ़िल्म के प्रचार के दौरान, विंसलेट ने अपनी भूमिका के बारे में बताया कि "सिल्विया का किरदार निभाना मेरे लिए बहुत ही महत्त्वपूर्ण था, क्योंकि उस वक़्त मैं ख़ुद एक मां थी और मुझे नहीं लगता कि मैं वह किरदार करने में कामयाब हो पाती, अगर मैं ख़ुद नहीं जानती कि मां बनना और उन ज़िम्मेदारियों को संभालना तथा अपने बच्चों को उस क़दर प्यार देना [...] क्या होता है और मेरे साथ कहीं न कहीं हमेशा एक बच्चा या दोनों, मेरे पूरे चेहरे पर हावी रहे हैं।" फ़िल्म को अनुकूल समीक्षाएं प्राप्त हुईं और अंतर्राष्ट्रीय स्तर पर सबसे सफल फ़िल्म साबित हुई, जो "टाइटेनिक" के बाद, दुनिया भर में $118 मिलियन की कमाई के साथ विंसलेट की अधिक लाभार्जन करने वाली फ़िल्म बनी.


title: केट विंसलेट

text: 2005 में विंसलेट, BBC की एक हास्य-श्रृंखला "एक्स्ट्रा" में खुद के उपहासात्मक संस्करण में नज़र आईं. नन के रूप में उनके किरदार को, रोमांटिक तौर पर बाधाग्रस्त मैगी को फ़ोन सेक्स का सुझाव देते हुए दिखाया गया।


title: केट विंसलेट

text: उस अंक में अभिनय के लिए उन्हें एम्मी पुरस्कार के लिए पहली बार नामांकित किया गया। 3}जॉन टुरटुर्रो द्वारा लिखित और निर्देशित संगीतमय रोमांटिक कॉमेडी "रोमांस एंड सिगरेट्स" में उन्होंने तुला की भूमिका निभाई, जिसे विंसलेट ने "ढीठ, जिसे गाली देने की आदत है और जिसका व्यवहार बुरा है तथा जिसे ढंग से कपड़े पहनने भी नहीं आता" के रूप में चित्रित किया है।


title: केट विंसलेट

text: "होली स्मोक!" में उनकी नृत्य-क्षमताओं से प्रभावित होकर टुरटुर्रो ने विंसलेट को विशेष रूप से चुना और वे अपने अभिनय के लिए सराही गईं. "वेराइटी" के डेरेक एली ने लिखा कि "परदे पर कम, लेकिन सबसे दिखावटी भूमिका में, गंदे एकल वाक्यों से [और] विशुद्ध लंकाशायर उच्चारण के साथ, जो गोथम परिप्रेक्ष्य में काफ़ी हास्यास्पद लगता है, विंसलेट ने संक्रामक उत्साह सहित भूमिका निभाई है।"


title: केट विंसलेट

text: वूडी एलन की फ़िल्म "मैच पॉइंट" (2005) में भाग लेने के निमंत्रण को यह कह कर ठुकरा दिया कि वह अपने बच्चों के साथ ज़्यादा समय बितानी चाहती हैं, 2006 में उन्होनें जूड ला और शॉन पेन द्वारा अभिनीत "आल द किंग्स मेन" में काम करना शुरू कर दिया.


title: केट विंसलेट

text: इसमें विंसलेट ने जैक बर्डन (ला) के बचपन की प्रेमिका एनी स्टैनटन की छोटी-सी भूमिका निभाई.


title: केट विंसलेट

text: फ़िल्म समीक्षात्मक और आर्थिक रूप से असफल रही. "वेराइटी" के टोड मेकार्थी की इस पर संक्षिप्त टिप्पणी थी कि "ज़रूरत से ज़्यादा भरा हुआ और घातक ढंग से ग़लत पात्र-चयन [...] पात्र के साथ किसी भी तरह जोड़ने के प्रयास की अनुपस्थिति, फ़िल्म नवजात शिशु जैसा लगता है, जो चुनाव के वर्ष में भी लोगों के उत्साह को जागृत करने में असफल रहेगा."


title: केट विंसलेट

text: विंसलेट की फ़िल्म में अगली उपस्थिति काफी अच्छी रही, जब वे टोड फ़ील्ड की लिटिल चिल्ड्रेन के कलाकारों की टोली में शामिल हो गईं, जहां उन्होंने एक ऊबी हुई गृहिणी सारा पियर्स की भूमिका अदा की, जिसका अपने शादी-शुदा पड़ोसी के साथ, जो भूमिका पैट्रिक विल्सन ने निभाई, गहन प्रेम संबंध चलता है। फ़िल्म और उनके अभिनय दोनों को जबरदस्त समीक्षाएं प्राप्त हुईं; "न्यूयॉर्क टाइम्स" के ए.ओ.स्कॉट ने लिखा" हाल की बहुत-सी फ़िल्मों में प्रतिभा का बुरी तरह अधोमूल्यांकन किया गया है और यही विशेषता - इसकी यथेष्ट सुंदरता से भी अधिक- "लिटिल चिल्ड्रेन" को उसके समकक्षों से अलग करता है।  परिणामतः एक चुनौती भरी और सुलभ फ़िल्म सामने है, जिसके बारे में न सोचना काफ़ी मुश्किल है।  सुश्री विंसलेट, आज की फ़िल्मों में कार्यरत किसी भी अदाकारा से एक बेहतरीन अदाकारा हैं, सारा के आत्मसम्मान की हर एक झिलमिलाहट, आत्म-संदेह और अभिलाषा को दर्ज करती हैं, जिसमें पहचान, करुणा और चिंता का मिश्रण है, जो फ़िल्म के अंत में प्रेम का रूप धारण कर लेता है।


title: केट विंसलेट

text: सुश्री विंसलेट इतनी प्यारी हैं कि सारा के जीवन में प्रेम की कमी को और भी दुःखद बना देती है।" फ़िल्म में उनके बेहतरीन अभिनय के लिए उन्हें BAFTA ब्रिटानिया पुरस्कार से सम्मानित किया गया, और प्रमुख भूमिका में सर्वश्रेष्ठ अभिनेत्री के तौर पर अकादमी पुरस्कार के लिए नामांकित किया गया और 31 वर्ष की उम्र में वे पहली पांच ऑस्कर नामांकन संग्रहित करने वाली कम उम्र की अभिनेत्री बन गईं.


title: केट विंसलेट

text: इसके बाद उन्होंने नैन्सी मेयर्स की रोमांटिक कॉमेडी "द हॉलीडे" में भी काम किया, जिसमें कैमरन डैयाज़, जूड ला और जैक ब्लैक ने भी अभिनय किया था।


title: केट विंसलेट

text: इसमें उन्होंने एक ब्रिटिश महिला आइरिस की भूमिका निभाई, जो अस्थायी रूप से एक अमेरिकी महिला (डेज़) से घर बदलती है। आलोचकों द्वारा मिश्रित रूप से स्वीकार्य, यह फ़िल्म विंसलेट की नौ वर्षों में सबसे बड़ी व्यावसायिक सफल फ़िल्म थी, जिसने दुनिया भर में $205 मिलियन मुनाफ़ा कमाया.


title: केट विंसलेट

text: इसके अलावा 2006 में विंसलेट ने कई छोटी परियोजनाओं में अपना स्वर दिया. CG-एनिमेटेड "फ्लशड अवे" में उन्होंने मोरी साफ़ करने वाली चुहिया रीटा के लिए स्वर दिया, जो रॉडी (ह्यू जैकमैन) को रेट्रोपॉलिस नामक शहर से भगाने में मदद करती है, ताकि वह अपने विलासमय मूल केनसिंगटन पहुंच सके.


title: केट विंसलेट

text: समीक्षात्मक और आर्थिक रूप से सफल इस फ़िल्म ने अंतर्राष्ट्रीय बॉक्स-ऑफिसों पर $177,665,672 की वसूली की.


title: केट विंसलेट

text: 2007 में विंसलेट, दुबारा "रिवोल्यूशनरी रोड" में काम करने के लिए लियोनार्डो डी कैप्रियो से जुड़ीं.  पति सैम मेंडिस द्वारा निर्देशित, विंसलेट ने ही दोनों को 1961 के रिचर्ड्स एट्स कृत इसी नाम के उपन्यास के फ़िल्मी रूपांतरण पर, जस्टिन हायथ लिखित स्क्रिप्ट को पढ़ने के बाद, अपने साथ काम करने का सुझाव दिया, जिसके परिणामस्वरुप उसने सेट पर "आशीर्वाद और अधिक दबाब" दोनों को महसूस किया, चूंकि मेंडेस के साथ काम करने का यह उनके लिए पहला अवसर था।


title: केट विंसलेट

text: 1950 दशक के एक असफल विवाहित जोड़ी का किरदार निभाते हुए, डी कैप्रियो और विंसलेट ने इस फ़िल्म हेतु ख़ुद को तैयार करने के लिए उपनगरों में जीवन-यापन करने वाले अनेक पिरीयड वीडियो देखे, जिसके लिए उन्हें अनुकूल समीक्षाएं हासिल हुईं.


title: केट विंसलेट

text: सातवीं बार नामांकित विंसलेट को अंततः उनके बेहतरीन अभिनय के लिए बतौर सर्वश्रेष्ठ अभिनेत्री-गोल्डन ग्लोब पुरस्कार से सम्मानित किया गया।


title: केट विंसलेट

text: इसके अलावा, 2008 में विंसलेट की जिस अन्य परियोजना के साथ फ़िल्म की स्पर्धा रही, वह थी बर्नहार्ड श्लिंक के 1995 के उपन्यास का फ़िल्मी रूपांतरण "द रीडर", जिसे स्टीफ़ेन डालड्री ने निर्देशित किया और जिसमें रैल्फ़ फ़ीन्स और डेविड क्रॉस सहायक भूमिकाओं में थे।


title: केट विंसलेट

text: मूल रूप से भूमिका के लिए उन्हें प्राथमिकता दी गई, लेकिन शुरूआत में "रिवोल्यूशनरी रोड" फ़िल्म की समय-सूची के साथ विरोध के कारण वे यह भूमिका न ले सकीं और निकोल किडमैन ने उनकी जगह ली.  तथापि, फिल्मांकन के शुरू होने के एक महीने के भीतर, किडमैन ने अपनी गर्भावस्था के कारण यह भूमिका छोड़ दी और दुबारा विंसलेट इस फिल्म से जुड़ गईं.


title: केट विंसलेट

text: नक़ली जर्मन उच्चारण के साथ, उन्होंने एक पूर्व नाज़ी यातना शिविर में पहरेदार की भूमिका निभाई, जिसका एक युवा पुरुष (क्रॉस) के साथ प्रेम संबंध हो जाता है और जो बाद में युद्ध-अपराध मुकदमे में उसके खिलाफ़ गवाही देता है, एक ऐसी भूमिका जिसे निभाना उनके लिए काफ़ी मुश्किल था, क्योंकि स्वाभाविक रूप से वह "ss गार्ड के साथ सहानुभूति रखने में" असमर्थ थीं।


title: केट विंसलेट

text: आम तौर पर जहां इस फिल्म को मिश्रित समीक्षाएं मिलीं, वहीं विंसलेट को अपने अभिनय के लिए जबरदस्त समीक्षाएं हासिल हुईं.


title: केट विंसलेट

text: अगले वर्ष, उन्होंने अपना छठवां अकादमी पुरस्कार नामांकन प्राप्त किया और सर्वश्रेष्ठ अभिनेत्री पुरस्कार, सर्वश्रेष्ठ अभिनेत्री के लिए BAFTA पुरस्कार, बतौर सहायक अभिनेत्री उत्कृष्ट प्रदर्शन के लिए स्क्रीन एक्टर्स गिल्ड अवार्ड और सर्वश्रेष्ट सहायक अभिनेत्री के लिए गोल्डन ग्लोब पुरस्कार जीते.


title: केट विंसलेट

text: विंसलेट ने गायिका के रूप में "" में अपने एकल गीत ""वाट इफ़" ", जो आयरलैंड में #1 स्थान पर और UK में #6 पर रहा और 2002 में OGAE गीत प्रतियोगता जीत कर सफलता का थोड़ा स्वाद चख चुकी हैं। उन्होंने इस गीत के लिए म्यूज़िक वीडियो भी फ़िल्माया. उन्होंने वीयर्ड अल" यान्कोविक के साथ सांद्रा बॉयन्टन CD "डॉग ट्रेन" के लिए युगल गीत गाया और 2006 की फ़िल्म "रोमांस एंड सिगरेट" में भी गीत गाया.


title: केट विंसलेट

text: उन्होंने अपनी फ़िल्म "हेवेनली क्रिएचर्स" के लिए "ला बोहेम" से "सोनो अनदती" नामक तान गुनगुनाया, जो उनके फ़िल्म के साउंडट्रैक में शामिल है।


title: केट विंसलेट

text: "मौलीन रोग!" में प्रमुख भूमिका के लिए उनको लेने पर विचार किया गया था।


title: केट विंसलेट

text: (जिसे अंततः निकोल किडमैन ने निभाया); अगर वे फ़िल्म में भाग लेतीं, तो शायद वह पूरी साउंडट्रैक गातीं.


title: केट विंसलेट

text: "डार्क सीज़न" के सेट पर, विंसलेट की मुलाकात अभिनेता-लेखक स्टीफ़न ट्रेद्रे से हुई, जिनके साथ उनका पांच वर्ष तक संबंध रहा.  विंसलेट द्वारा "टाइटेनिक" फ़िल्म पूरी करते ही,  उनकी मृत्यु अस्थि कैंसर के कारण हो गई, अतः उनके अंतिम-संस्कार में भाग लेने की वजह से, विंसलेट फ़िल्म के प्रथम प्रदर्शन में अनुपस्थित रहीं.फ़िल्मांकन के समय से ही वे और "टाइटेनिक" फिल्म के सह-कलाकार लियोनार्डो डी कैप्रियो अच्छे दोस्त रहे हैं। और लोगो का ऐसा मानना है कि उन दोनों में काफ़ी प्रेम है। पर वो एक दूसरे को जताते नहीं है। यह बिन बोला प्यार है। जिसे हम आम लोग नही समझ सकते हैं।


title: केट विंसलेट

text: बाद में विंसलेट का संबंध रुफ़स सीवेल के साथ रहा, लेकिन 22 नवम्बर 1998 को वे निर्देशक जिम थ्रेप्लेटन के साथ विवाह सूत्र में बंध गईं.


title: केट विंसलेट

text: उनकी एक बेटी है मिया हनी, जिसका जन्म 12 अक्टूबर 2000 को लंदन में हुआ।  2001 में तलाक़ के बाद, विंसलेट ने सैम मेंडेस के साथ संबंध स्थापित किया, जिसके साथ उन्होंने 24 मई 2003 को कैरेबियन के एंगुइला द्वीप में शादी कर ली. उनके बेटे, जो अल्फ़ी विंसलेट मेंडेस का जन्म न्यूयॉर्क शहर में 22 दिसम्बर 2003 को हुआ।


title: केट विंसलेट

text: मेंडेस और उनकी निर्माण कंपनी, नील स्ट्रीट प्रोडक्शन्स, ने काफ़ी समय से लंबित सर्कस में बाघ को वश में करने वाले मेबल स्टार्क की जीवनी को फ़िल्माने के लिए अधिकार खरीदे.  इस युगल जोड़ी के प्रवक्ता ने बताया कि "इसकी कहानी बढ़िया है और कुछ समय से उस पर उनकी नज़र थी। यदि उन्हें अच्छी पटकथा मिल जाती है, तो यह असाधारण फ़िल्म बन सकती है।


title: केट विंसलेट

text: इधर कुछ वर्षों से मीडिया ने उनके वज़न परिवर्तन को प्रलेखित किया है।


title: केट विंसलेट

text: हॉलीवुड द्वारा उनके वज़न-निर्धारण के विरोध में विंसलेट हमेशा मुखर रही हैं। फरवरी 2003 में, "जेंटिलमेन्स क्वार्टर्ली" के ब्रिटिश संस्करण ने विंसलेट की तस्वीरों को प्रकाशित किया, जिसको डिजीटल तौर पर परिवर्तित कर के, उन्हें वास्तविकता से परे नाटकीय ढंग से पतला दिखाने का प्रयास किया गया; विंसलेट ने एक वक्तव्य जारी करते हुए कहा कि ये बदलाव बिना उनकी अनुमति लिए किए गए हैं।


title: केट विंसलेट

text: बाद के अंक में "GQ" ने माफ़ीनामा जारी किया।


title: केट विंसलेट

text: संप्रति विंसलेट और मेंडेस, न्यूयॉर्क शहर के ग्रीनविच विलेज में निवास कर रहे हैं।


title: केट विंसलेट

text: ग्लूस्टरशायर, इंग्लैंड के एक छोटे से गांव चर्च वेस्टकोट में भी उनकी अपनी एक जागीर है। उन्होंने 22 एकड़ में फैले अपने इस एकांत निवास वेस्टकोट जागीर के लिए £3 मिलियन खर्च किया, जहां द्वितीय श्रेणी में सूचीबद्ध एक 8 शयनकक्षों वाला भ्रमणकारी घर है।


title: केट विंसलेट

text: ख़बरों के अनुसार उन लोगों ने अंदरूनी साज-सज्जा के लिए, तथा वहां के मूल जल उपवन, शहतूत के बग़ीचे और बाग़ों के पुनरुद्धार के लिए £1 मिलियन खर्च किए, जो कि उसके पूर्व स्वामी, अश्वारोही कलाकार राउल मिलाइस की 1999 में मृत्यु के बाद जीर्णावस्था में था।


title: केट विंसलेट

text: दोनों के विमान दुर्घटनाओं में शामिल होने के कारण और इस भय से कि उनके बच्चे यतीम न हो जाएं, विंसलेट और मेंडेस अब एक साथ एक ही विमान में सफ़र नहीं करते. मेंडेस, अमेरिकी एयरलाइन्स की उड़ान 77 से उड़ान भरने वाले थे, जिसे 11 सितंबर 2001 में अपहरण किया गया था और जिसे पेंटागन में दुर्घटनाग्रस्त कर दिया गया था। अक्टूबर 2001 में, विंसलेट अपनी पुत्री मिया के साथ सात घंटे की लंदन -डल्लास विमान में यात्रा कर रही थीं, जब एक यात्री ने ख़ुद को इस्लामी आतंकवादी होने का दावा करते हुए, खड़ा होकर चिल्लाने लगा कि "हम सब मरने जा रहे हैं". बाद में शरारत के आरोप में उस पर अभियोग लगाया गया।


title: केट विंसलेट

text: विंसलेट को "द रीडर" में उनकी बेहतरीन अदाकारी के लिए सर्वश्रेष्ठ अभिनेत्री के अकादमी पुरस्कार से सम्मानित किया गया और साथ ही दो गोल्डन ग्लोब पुरस्कार प्राप्त हुए, जिनमें एक "रिवोल्यूशनरी रोड" में सर्वश्रेष्ठ अभिनेत्री (ड्रामा) की श्रेणी में और दूसरा "द रीडर" में सर्वश्रेष्ठ सहायक अभिनेत्री की श्रेणी में दिया गया।


title: केट विंसलेट

text: उन्होनें दो BAFTA पुरस्कार भी जीते: "द रीडर" के लिए सर्वश्रेष्ठ अभिनेत्री और "सेंस एंड सेंसिबिलिटी" (1995) में अपनी अदाकारी के लिए सर्वश्रेष्ठ सहायक अभिनेत्री का पुरस्कार. उन्होंने कुल छः बार अकादमी पुरस्कार, सात बार गोल्डन ग्लोब और सात बार BAFTA के लिए नामांकन अर्जित किया।


title: केट विंसलेट

text: उन्हें अन्य संगठनों से अनेक पुरस्कार प्राप्त हुए, जिनमें "आइरिस" (2001) में सर्वश्रेष्ठ सहायक अभिनेत्री के लिए लॉस एंजलिस फ़िल्म क्रिटिक्स एसोसिएशन (LAFCA) अवार्ड और "सेंस एंड सेंसिबिलिटी" (1995) और "द रीडर" (2008) में सहायक भूमिका में उत्कृष्ट प्रदर्शन के लिए सर्वश्रेष्ठ अभिनेत्री का स्क्रीन एक्टर्स गिल्ड पुरस्कार शामिल है। "होली स्मोक!" के लिए (1999), उन्हें न्यूयॉर्क फ़िल्म क्रिटिक्स सर्कल(NYFCC) और नेशनल सोसाइटी ऑफ़ फ़िल्म क्रिटिक्स (NSFC) की ओर से सर्वश्रेष्ठ अभिनेत्री रनर-अप घोषित किया गया।


title: केट विंसलेट

text: "इटरनल सनशाइन ऑफ़ द स्पॉटलेस माइंड" (2004) के लिए भी विंसलेट ने NYFCC के सर्वश्रेष्ठ अभिनेत्री रनर-अप का सम्मान प्राप्त किया। "इटरनल सनशाइन ऑफ़ द स्पॉटलेस माइंड" में क्लिमेन्टाइन क्रूज़िंस्की की भूमिका को "प्रीमियर" पत्रिका ने सर्वकालीन सर्वश्रेष्ठ फ़िल्म अभिनय में 81वां स्थान दिया.


title: केट विंसलेट

text: "द रीडर" के लिए बतौर सर्वश्रेष्ठ अभिनेत्री नामांकित होने के बाद, विंसलेट छः ऑस्कर नामांकन पाने वाली सबसे कम उम्र की अभिनेत्री बन गई। 33 वर्ष की उम्र में उन्होंने बेट्टी डेविस के कीर्तिमान को तोड़ दिया, जिन्हें 34 वर्ष की उम्र में "नाऊ, वॉयेजर" (1942) में अभिनय के लिए छठी बार नामंकित किया गया था। इससे पहले विंसलेट, "टाइटेनिक" (1997) में अपने अभिनय के लिए दो बार नामांकित होने वाली सबसे कम उम्र की अभिनेत्री के रूप में स्थापित हुईं और "इटरनल सनशाइन ऑफ़ द स्पॉटलेस माइंड" और "लिटिल चिल्ड्रेन" (2006) के लिए महिला और पुरुष कलाकारों में क्रमशः चार और पांच बार मनोनीत होने वाली सबसे कम उम्र की कलाकार बनीं.  विंसलेट को 26 वर्ष की उम्र में "आइरिस" के लिए तीसरी बार नामांकित किया गया, जिससे वे नटाली वुड के कीर्तिमान से थोड़ा पीछे रह गईं, जिसने 25 वर्ष की उम्र में अपना तीसरा नामांकन प्राप्त किया।


title: केट विंसलेट

text: विंसलेट को एक ही फ़िल्म में एक दूसरे नामांकित कलाकार के युवा भूमिका में अभिनय करने हेतु दो अकादमी पुरस्कारों के लिए नामांकन प्राप्त हुआ- ऐसे केवल दो दृष्टांत हैं, जहां अलग-अलग कलाकारों को एक ही फ़िल्म में एक ही भूमिका में अभिनय के लिए ऑस्कर के लिए नामांकित किया गया हो.


title: केट विंसलेट

text: उन्होंने "टाइटेनिक" में ग्लोरिया स्टुअर्ट और "आइरिस" में जुडी डेंच की युवा भूमिका निभाई.


title: केट विंसलेट

text: जब उन्हें "रिवोल्यूशनरी रोड" के लिए नामांकित नहीं किया गया, तब विंसलेट एकमात्र ऐसी दूसरी अभिनेत्री बनीं, जिन्हें ऑस्कर में उसी प्रदर्शन के लिए मनोनीत न होने के बावजूद गोल्डन ग्लोब में सर्वश्रेष्ठ अभिनेत्री (ड्रामा) के पुरस्कार से सम्मानित किया गया (शर्ली मेकलेन ऐसी पहली अदाकारा थीं जिन्हें "मेडम सौसाट्ज़्का" [1988 ] में अभिनय के लिए जूडी फोस्टर और सीगोरनी वीवर के साथ गोल्डन ग्लोब से पुरस्कृत किया गया था). अकादमी नियम किसी भी कलाकार के लिए एक ही श्रेणी में एक से अधिक नामांकन प्राप्त करना अनुमत नहीं करते हैं: जैसा कि अकादमी नामांकन प्रक्रिया ने निश्चित किया कि विंसलेट की "द रीडर" में उनके काम को मुख्य प्रदर्शन माना जाएगा- जब कि गोल्डन ग्लोब ने इसे सहायक किरदार के लिए पात्र समझा- उन्हें दोनों फ़िल्मों में सर्वश्रेष्ठ अभिनेत्री के लिए मनोनीत नहीं किया जा सका.


title: केट विंसलेट

text: 2000 में विंसलेट, "लिसन टू द स्टोरी टेलर" हेतु बच्चों के लिए सर्वश्रेष्ठ उच्चरित शब्द एल्बम के लिए ग्रैमी पुरस्कार जीतीं.


title: केट विंसलेट

text: विंसलेट को 2005 में "एक्स्ट्रास" में ख़ुद की ही भूमिका में अभिनय के लिए बतौर हास्य श्रृंखला में उत्कृष्ट अतिथि अभिनेत्री एम्मी पुरस्कार के लिए नामांकित किया गया।सामान्य


title: केट विंसलेट

text: न्यूयॉर्क टाईम्स ऑस्कर अंक टॉम पेरोटा, 9 फ़रवरी 2009


title: केट विंसलेट

text: साक्षात्कार


title: केट विंसलेट

text: द ब्लर्ब साक्षात्कार (अप्रैल 2004)


title: केट विंसलेट

text: इंडेक्स मैगज़ीन साक्षात्कार (2004)  USA वीकएंड साक्षात्कार (24 फ़रवरी 2002)  ऐनानोवा में केट विंसलेट का साक्षात्कार (2007)


title: केट विंसलेट

text: BBC न्यूज़ इंग्लैंड में केट विंसलेट का साक्षात्कार (शुक्रवार, 2004) केट विंसलेट साक्षात्कार (16 अक्टूबर 2004)


title: जिओवानी स्क्यापारेल्ली

text: जिओवानी विर्गिनियो स्क्यापारेल्ली (14 मार्च 1835 - 4 जुलाई 1910) एक इतालवी खगोलज्ञ और वैज्ञानिक इतिहासकार थे। उन्होंने टुरिन विश्वविद्यालय और बर्लिन वेधशाला में अध्ययन किया था। 1859-1860 में उन्होंने पुलकोवो वेधशाला में काम किया और बाद में ब्रेरा वेधशाला में चालीस वर्षों से ऊपर काम किया। वे इटली साम्राज्य के सभासद भी थे, आकादेमिया दी लिंसी, द अकादेमिया डेल्ले स्सिएंज़े दी तोरिनो और द रेगियो इस्तिठुठो लोम्बर्दो के भी सदस्य थे और विशेष रूप से मंगल ग्रह के अपने अध्ययन के लिए जाने जाते हैं। उनकी भतीजी, एल्सा स्क्यापारेल्ली, एक प्रसिद्ध फ़ैशनेबल वस्त्र-निर्माता बनी।


title: जिओवानी स्क्यापारेल्ली

text: स्क्यापारेल्ली के योगदानों में, मंगल ग्रह के बारे में उनका दूरबीनी अवलोकन भी शामिल है। अपने प्रारम्भिक अनुवीक्षण में उन्होंने मंगल के "समुद्रों" और "महाद्वीपों" को नाम दिया। 1877 में इस ग्रह की "महान विरोध" स्थिति के दौरान, उन्होंने मंगल की सतह पर रैखिक संरचनाओं के घने जाल देखे, जिसे उन्होंने इतालवी में "कनाली" कहा, जिसका अर्थ अंग्रेज़ी में "चैनल्स" था, लेकिन ग़लत अनुवाद से "कनाल्स" बन गया। यद्यपि द्वितीय शब्द कृत्रिम निर्माण को सूचित करता है, पूर्ववर्ती शब्द यह संकेतार्थ देता है कि यह भूमि का प्राकृतिक विन्यास भी हो सकता है। इस गलत अनुवाद से मंगल ग्रह पर जीवन के बारे में विभिन्न मान्यताएं पैदा हुईं, क्योंकि मंगल के "कनाल्स" (नहर) जल्द ही विख्यात हो गए, जिससे मंगल पर जीवन की संभावना के बारे में परिकल्पना, अटकलें और लोकगीत की लहरें उठीं। इन कृत्रिम नहरों (canals) के सबसे उत्कट समर्थकों में प्रसिद्ध अमेरिकी के खगोलज्ञ पेर्सिवल लोवेल थे, जिन्होंने अपना अधिकांश जीवन इस लाल ग्रह पर बुद्धिमान-जीवन के अस्तित्व को साबित करने में व्यतीत किया था। लेकिन बाद में इतालवी खगोलज विसन्ज़ो सरुल्ली के प्रेक्षण को उल्लेखनीय प्रशंसा करते हुए वैज्ञानिकों ने सुनिश्चित किया कि प्रसिद्ध चैनल्स वास्तव में मात्र दृष्टिभ्रम थे।


title: जिओवानी स्क्यापारेल्ली

text: अपनी पुस्तक, "लाइफ ऑन मार्स" में स्क्यापारेल्ली लिखते हैं कि: ""हम जिन सही चैनलों को जानते हैं, उनके बजाय हमें मिट्टी में ऐसे गर्तों की कल्पना करनी चाहिए, जो अधिक गहरे ना हों, हजारों मील सीधी दिशा में 100, 200 किलो मीटर या अधिक चौड़े हों। मैंने पहले ही बताया है कि मंगल ग्रह पर वर्षा के अभाव में, संभवतः ये चैनल ही प्रमुख रचना-तंत्र रहे हों जिनके द्वारा पानी (और उसके साथ कार्बनिक जीवन) ग्रह की शुष्क सतह पर फैल सकता है।""


title: जिओवानी स्क्यापारेल्ली

text: सौर प्रणाली के पिंडों के पर्यवेक्षक के रूप में स्क्यापारेल्ली ने युग्म नक्षत्रों पर काम करते हुए, अप्रैल 26, 1861 को क्षुद्र ग्रह 69 हेस्पेरिया की खोज की और प्रदर्शित किया कि पेर्सीड्स और लेओनिड्स उल्कापात धूमकेतु से जुड़े हैं। उदाहरण के लिए, उन्होंने साबित किया कि लेओनिड्स उल्कापात का परिक्रमा-पथ, धूमकेतु टेम्पल-टटल से मेल खाता है। उनके इस प्रेक्षण ने खगोल वैज्ञानिकों की इस परिकल्पना में मुख्य भूमिका निभाई कि उल्कापात धूमकेतु के निशान हो सकते हैं, जो बाद में बहुत सटीक साबित हुआ।


title: जिओवानी स्क्यापारेल्ली

text: स्क्यापारेल्ली शास्त्रीय खगोल विज्ञान के इतिहास के विद्वान थे। बाद के आधुनिक खगोलविदों से भिन्न, उन्होंने ही पहली बार यह समझा कि निडस तथा कैलिपस के यूडोक्सस के समकेन्द्री पिंडों को भौतिक पिंडों के रूप में नहीं लिया जाना हैं, बल्कि सिर्फ आधुनिक फ़ोरियर श्रृंखला के एल्गोरिथम के अंग के रूप में लिया जाना चाहिए।  पुरस्कारउनके नाम पर नामित


title: सैप एजी

text: SAP AG (, , ) का सबसे बड़ा सॉफ़्टवेयर उद्यम है, जिसका मुख्यालय वाल्डोर्फ जर्मनी में है। यह अपने SAP ERP इंटरप्राईस रिसोर्स प्लानिंग सॉफ्टवेयर के लिए जाना जाता है।


title: सैप एजी

text: SAP 1972 में ("प्रणाली विश्लेषण और कार्यक्रम विकास") के रूप में पांच पूर्व IBM इंजीनियरों द्वारा मैनहाईम, बाडेन-वुर्टेमबर्ग में स्थापित किया गया (डिटमार हॉप, हान्स-वेर्नर हेक्टर, हासो प्लैटनर, क्लाउस इ. टीशीरा और क्लाउस वेलेनरूदर).


title: सैप एजी

text: कंप्यूटर उद्योग से Xerox के बाहर निकलने की रणनीति के हिस्से के रूप में, Xerox ने अपनी व्यापार प्रणालियों को IBM टेक्नोलाजी में विस्थापित करने के लिए IBM को बनाए रखा.IBM के विस्थापन मुआवजे के अंश के रूप में, IBM ने SDS/SAPE सॉफ्टवेयर को कथित रूप से $80,000 के एक अनुबंध साख पर अधिगृहित किया।SAPE सॉफ्टवेयर IBM द्वारा पूर्व संस्थापक IBM कर्मचारियों को IBM के संस्थापक शेयर, कथित रूप से 8%, IBM को देने के बदले प्रदान किया गया. इम्पीरियल केमिकल इंडस्ट्रीस (ICI) 1972 में SAP का सबसे पहला ग्राहक था।


title: सैप एजी

text: यह परिवर्णी शब्द बाद में बदल कर "" ("डाटा प्रक्रमण में प्रणाली, अनुप्रयोग और उत्पाद") कर दिया गया.


title: सैप एजी

text: 1976 में, "SAP GmbH" की स्थापना की गई और अगले वर्ष, इसने अपने मुख्यालय को वालडोर्फ़ स्थानांतरित कर दिया.2005 की वार्षिक आम बैठक के बाद, "SAP AG" कंपनी का आधिकारिक नाम बन गया (AG अक्टीएनगेज़ेलशाफ्ट का लघु रूप है).


title: सैप एजी

text: अगस्त 1988 में, SAP GmbH, SAP AG में स्थानांतरित हो गया (जर्मन कानून द्वारा एक निगम) और सार्वजनिक व्यापार 4 नवम्बर को शुरू हुआ। शेयर, फ़्रैंकफर्ट और स्टुटगार्ट शेयर बाजारों में सूचीबद्ध हैं।


title: सैप एजी

text: चार संस्थापक सदस्यों से 1234—हॉप, प्लैटनर, टीशीरा और हेक्टर—कार्यकारी बोर्ड निर्मित है। 1995 में, SAP को जर्मन शेयर सूचकांक DAX में शामिल किया गया. 22 सितंबर 2003 में SAP को डो जोन्स STOXX 50 में शामिल किया गया. 1991 में प्रो॰ डॉ॰ हेनिंग कागेरमन बोर्ड में शामिल हुए; डॉ॰ पीटर जेंके 1993 में बोर्ड के सदस्य बने. क्लॉस हाइनरिश, और गेरहार्ड ओसवाल्ड SAP कार्यकारी बोर्ड के 1996 से सदस्य हैं। दो वर्ष बाद, 1998 में, संचालन में पहला परिवर्तन हुआ। डिटमार हॉप और क्लाउस टीशीरा पर्यवेक्षी बोर्ड में चले गए और डिटमार हॉप को पर्यवेक्षी बोर्ड का अध्यक्ष नियुक्त किया गया.हेनिंग कागेरमन को सह अध्यक्ष और CEO के रूप में हासो प्लैटनर के नीचे नियुक्त किया गया.वेर्नर ब्रांट 2001 में SAP में कार्यकारी बोर्ड और मुख्य वित्तीय अधिकारी के एक सदस्य के रूप में SAP में शामिल हुए.लियो अपोथेकर 2002 से SAP कार्यकारी बोर्ड के एक सदस्य और वैश्विक ग्राहक समाधान और संचालन के अध्यक्ष थे, 2007 में वे डिप्टी CEO नियुक्त हुए और फिर कागेरमन के साथ 2008 में co-CEO बने.


title: सैप एजी

text: हेनिंग कागेरमन 2003 में SAP के एकमात्र CEO बने. फ़रवरी 2007 में, उनका अनुबंध 2009 तक बढ़ा दिया गया. विकास संगठन के उत्तरदायित्व पर निरंतर विवादों के बाद, शाय अगासी, कार्यकारी समिति के एक सदस्य ने, जिन्हें कागेरमन के एक संभावित उत्तराधिकारी के रूप में नामित किया गया था, संगठन छोड़ दिया. अप्रैल 2008 में, लियो अपोथेकर के co-CEO के रूप में घोषणा के साथ, SAP पर्यवेक्षी बोर्ड ने SAP कार्यकारी बोर्ड के लिए 1 जुलाई 2008 से प्रभावी: निगम अधिकारी इरविन गुन्स्ट, बिल मैकडरमट और जिम हैगेमन स्नाबे-तीन नए सदस्यों को नियुक्त किया। मई 2009 में हेनिंग की सेवानिवृत्ति के साथ, लियो एकमात्र CEO बन गए हैं।


title: सैप एजी

text: 1973 में, SAP R/1 सल्यूशन का प्रवर्तन हुआ। छह साल बाद, 1979 में, SAP ने SAP R/2 का प्रवर्तन किया। 1981 में, SAP एक पूरी तरह से पुनः अभिकल्पित समाधान बाजार में लाया। 1992 में R/2 से R/3 में परिवर्तन के साथ, SAP ने मेनफ्रेम कंप्यूटिंग से ग्राहक-सर्वर संरचना की ओर के रुझान का अनुगमन किया। MySAP.com के साथ SAP की इंटरनेट रणनीति के विकास ने व्यापार प्रक्रियाओं की अवधारणा को पुनर्रचित किया (इंटरनेट के माध्यम से समाकलन). 1999 में SAP को इंडस्ट्री वीक के सर्वश्रेष्ठ प्रबंधित कंपनियों का सम्मान दिया गया.


title: सैप एजी

text: SAP दुनिया की सबसे बड़ी व्यापार सॉफ्टवेयर कंपनी है और राजस्व के मामले में तीसरी सबसे बड़ी स्वतंत्र सॉफ़्टवेयर प्रदाता है। यह तीन भौगोलिक क्षेत्रों में संचालन करती है - EMEA, जो यूरोप, मध्य पूर्व और अफ्रीका का प्रतिनिधित्व करता है; अमेरिका (SAP अमेरिका, जिसका मुख्यालय पेनसिल्वानिया के न्यूटाऊन स्क्वायर में है) जो दोनों उत्तरी अमेरिका और लैटिन अमेरिका का प्रतिनिधित्व करता है; और एशिया प्रशांत जापान (APJ) जो जापान, ऑस्ट्रेलिया, भारत और एशिया के कुछ हिस्से का प्रतिनिधित्व करता है। इसके अलावा, SAP, 115 सहायक कंपनियों के नेटवर्क का संचालन करती है और जर्मनी, उत्तरी अमेरिका, कनाडा, चीन, हंगरी, भारत, इसराइल और बुल्गारिया, तुर्की में विश्व भर में अनुसंधान और विकास सुविधाएं हैं। उद्योग कार्यक्षेत्र की एक सूची और उसकी व्याख्या Recruit121.com, SAP नौकरियों की एक साइट पर देखी जा सकती है।


title: सैप एजी

text: SAP छह उद्योग क्षेत्र प्रक्रिया उद्योग, असतत उद्योग, उपभोक्ता उद्योग, सेवा उद्योग, वित्तीय सेवाओं और सार्वजनिक सेवाओं पर केंद्रित है। यह बड़े उद्यमों के लिए 25 से अधिक उद्योग समाधान पोर्टफोलियो और मझोले कंपनियों और छोटे व्यवसायों के लिए 550 माइक्रो-ऊर्ध्वाधर समाधान प्रदान करता है।


title: सैप एजी

text: सेवा-उन्मुख संरचना ने ERP (उद्यम संसाधन योजना) परिदृश्य को सॉफ्टवेयर आधारित और वेब-सेवाओं पर आधारित गतिविधियों की ओर बढ़ाया. यह कदम अनुकूलन क्षमता, लचीलापन, खुलापन और कुशलता बढ़ाता है। E-SOA की दिशा में कदम, कंपनियों को सॉफ्टवेयर घटक के पुनः प्रयोग में मदद करता है और ERP अंगीकरण को छोटे या मझोली कंपनियों के लिए अधिक आकर्षक बनाने में सहायक इन-हॉउस ERP हार्डवेयर प्रौद्योगिकी पर आश्रित ना रहने में मदद करता है।


title: सैप एजी

text: SAP के एक प्रेस तथ्य-पत्र के अनुसार, "केवल SAP ही एकमात्र उद्यम अनुप्रयोग सॉफ्टवेयर विक्रेता है, जो दोनों, सीधे अपने समाधान में सेवा-अभिविन्यास का निर्माण कर रही है और कंपनियों को SAP और गैर SAP तक फैली समाधान की अपनी स्वयं की सेवा-उन्मुख संरचना के विकास में एक प्रौद्योगिकी मंच (SAP NetWeaver) और मार्गदर्शन प्रदान कर रही है।


title: सैप एजी

text: SAP E-SOA, ग्राहक प्रमाणपत्र-आधारित प्रमाणीकरण ही एकमात्र ऐसी प्रमाणीकरण विधि (उपयोक्तानाम/कूटशब्द के अलावा) और एकमात्र एकल साइन-ऑन विधि है जिसे समस्त SAP प्रौद्योगिकियों में समर्थन प्राप्त है। करबरोस और लॉगऑन टिकट, उदाहरण के लिए, SAP सेवा-उन्मुख संरचना के साथ संगत नहीं हैं।


title: सैप एजी

text: SAP के उत्पादों का केंद्र उद्यम संसाधन योजना (ERP) है। कंपनी का मुख्य उत्पाद SAP ERP है। मौजूदा संस्करण SAP ERP 6.0 है और SAP बिजनेस स्वीट का हिस्सा है। इसका पिछला नाम R/3 था।SAP R/3 का "R" रियलटाइम का द्योतक था - हालांकि यह एक रियलटाइम हल नहीं है। संख्या 3, 3-स्तरीय संरचना: डेटाबेस, अनुप्रयोग सर्वर और ग्राहक (SAPgui) से संबंधित है।R/2, जो कि एक मेनफ्रेम संरचना पर चलता था, R/3 का पूर्ववर्ती था।R/2 से पहले RF प्रणाली आई, बाद में इसे R/1 कहा गया.


title: सैप एजी

text: SAP ERP, SAP के बिजनेस स्वीट के पांच उद्यम अनुप्रयोगों में से एक है। अन्य चार अनुप्रयोग हैं:पेश किये गए अन्य प्रमुख उत्पादों में शामिल हैं: NetWeaver प्लेटफॉर्म, शासन प्रणाली, जोखिम और अनुपालन (GRC) समाधान, Duet (Microsoft के साथ संयुक्त रूप से पेश), प्रदर्शन प्रबंधन समाधान और RFID. SAP ने वेब सेवाओं के रूप में, जो इसके अनुप्रयोगों के साथ बंधे होते हैं, SOA क्षमताओं (इसे उद्यम SOA कहते हुए) को पेश किया।


title: सैप एजी

text: हालांकि इसके मूल उत्पाद विशिष्ट रूप से फॉर्च्यून 500 कंपनियों [45] द्वारा उपयोग किये गए, SAP अब अपने SAP Business One और SAP Business All-in-One के साथ सक्रिय रूप से छोटे और मझौले उद्यमों को लक्षित कर रहा है।  19 सितंबर 2007 को SAP ने SAP Business ByDesign के नाम से एक नए उत्पाद की घोषणा की. SAP Business ByDesign, सेवा के तौर पर एक सॉफ्टवेयर (SaaS) के रूप में प्रेषित है और मांगने पर, एक पूरी तरह से एकीकृत एंटरप्राइज रिसोर्स प्लानिंग (ERP) समाधान प्रदान करता है। SAP Business ByDesign पहले एक कोड नाम "A1S" के अंतर्गत जाना जाता था।


title: सैप एजी

text: SAP अधिकारियों का कहना है कि करीब 100,600 SAP संस्थापनाएं 41,200 से अधिक कंपनियों में 25 से अधिक उद्योगों में 120 से अधिक देशों में काम कर रहीं हैं।


title: सैप एजी

text: लेकिन एक-साइज़ सभी उत्पाद में फिट की अपनी रणनीति के लिए सामान्य रूप से SAP की आलोचना की गयी, जिसका तात्पर्य है कि इसका कार्यक्षेत्र इतना विस्तृत हो गया है कि यह कंपनी विलय और अधिग्रहण के लिए एक बाधा बन गयी है।


title: सैप एजी

text: साझेदारियां SAP की रणनीति का केंद्र हैं और अपने 35 साल के इतिहास में सॉफ्टवेयर समाधान प्रदाताओं के नेटवर्क, मान-योजित पुनर्विक्रेता, वितरक, प्रौद्योगिकी और सेवाओं के भागीदार एक व्यापक पारिस्थितिकी तंत्र में विकसित हो गए हैं, जो उद्योगों में सबसे बड़ा है। जून 2007 में पालो आल्टो में खोला गया, SAP Co-Innovation Lab, स्वतंत्र सॉफ़्टवेयर विक्रेताओं (ISVs), जैसे Novell, Questra और Wonderware, system integrators (SIs) और प्रौद्योगिकी भागीदारों को एक साथ मिलकर SAP के साथ वर्तमान और भविष्य की प्रौद्योगिकियों पर संयुक्त परियोजनाओं के लिए एक कुशल कार्य वातावरण प्रदान करता है।Cisco, Hewlett-Packard, Intel और NetApp द्वारा सह-स्थापित यह प्रयोगशाला, Enterprise SOA पर आधारित एक वास्तविक पर्यावरण और वेब-सक्षम इंटरनेट/इंट्रानेट-सुलभ व्यापारिक अनुप्रयोगों को पेश करती है।


title: सैप एजी

text: SAP भागीदार में बहु-उद्यम बहुराष्ट्रीय परामर्श क्षमताओं के साथ ग्लोबल सर्विसेज पार्टनर्स, एकीकृत उत्पाद, जो SAP बिजनेस स्वीट समाधान के पूरक हैं, के प्रदाता ग्लोबल सॉफ्टवेयर पार्टनर्स और ग्लोबल टेक्नोलाजी पार्टनर्स जो प्रयोक्ता कंपनियों को हार्डवेयर, डाटाबेस, भंडारण प्रणाली, नेटवर्क और मोबाइल कंप्यूटिंग प्रौद्योगिकी विक्रेताओं सहित SAP प्रौद्योगिकी का समर्थन करने के लिए उत्पादों की एक विस्तृत श्रृंखला प्रदान करती है।


title: सैप एजी

text: SAP ने मूल्यांकन, शासन प्रणाली और R3 संरचना सहित अन्य सेवाएं पेश करने में CSC, Capgemini, Cognizant Technology Solutions, Deloitte, IBM, PricewaterhouseCoopers, Hewlett-Packard, Siemens IT Solutions and Services और Accenture के साथ भागीदारी की है।


title: सैप एजी

text: छोटे व्यवसायों और मझोली कंपनियों को SAP समाधान इसके वैश्विक साझेदार नेटवर्क के माध्यम से वितरित किये जाते हैं। 2008 में, SAP ने HCL Technologies, एक $4.9 b प्रौद्योगिकी सेवा प्रदाता के साथ, जिसका मुख्यालय भारत में है, SAP ग्लोबल सर्विस साझेदारी पर हस्ताक्षर किए. SAP का भागीदार कार्यक्रम, SAP पार्टनरएज कार्यक्रम, व्यवसाय सक्षमता संसाधन और कार्यक्रम लाभ का एक सेट मानयोजित पुनर्विक्रेताओं और स्वतंत्र सॉफ़्टवेयर विक्रेताओं सहित भागीदारों को पेश करता है ताकि वह ग्राहकों के एक विस्तृत भाग को SAP समाधान का वितरण, क्रियान्वयन, विक्रय, विपणन और विकास करने में लाभदायक और फायदेमंद हो.


title: सैप एजी

text: गार्टनर ने कहा है कि SAP पार्टनरएज ने "छोटे और मझोले व्यापार अनुप्रयोग बाजार के लिए चैनल विकास में नवाचार के लिए एक नया मानक तय कर दिया है।"


title: सैप एजी

text: SAP डेवलपर नेटवर्क (SDN) विकासकर्ताओं, सलाहकारों, संकलनकर्ताओं और व्यापार विश्लेषकों का एक समुदाय है जो ABAP, Java, .NET, SOA और अन्य प्रौद्योगिकियों के बारे में ब्लॉग, चर्चा मंचों, अनन्य डाउनलोड और कोड नमूने, प्रशिक्षण सामग्री और एक तकनीकी पुस्तकालय के जरिये ज्ञान पाने और बांटने का कार्य करता है।Business Process Expert (BPX) समुदाय, एक व्यापार प्रक्रिया विशेषज्ञों के लिए जानकारी, अनुभव और सर्वोत्तम प्रथाओं को बांटने का एक सहयोगी वातावरण है जिससे वे उद्यम SOA उत्तोलन कर, व्यवसाय चपलता और IT मूल्य को बढ़ा सकें. SAP एंटरप्राइज सर्विसेज कम्युनिटी, ग्राहकों, उद्योग विशेषज्ञों और उद्यम सेवाओं को परिभाषित करने के लिए संयुक्त रूप से काम कर रहे भागीदारों के सदस्यों के लिए एक मंच के रूप में कार्य करता है। इंडस्ट्री वैल्यू नेटवर्क (IVN), ग्राहकों, भागीदारों और SAP को उद्योग-विशेष ग्राहक चुनौतियों को हल करने के लिए नवरचना और समाधान विकसित करने के लिए नजदीक लाता है। वर्तमान में ग्यारह सक्रिय IVN हैं (जैसे, बैंकिंग, रसायन, उपभोक्ता उत्पाद, उच्च प्रौद्योगिकी, सार्वजनिक क्षेत्र, खुदरा).


title: सैप एजी

text: SAP EcoHub को 2008 के शरद ऋतु में एक ऑनलाइन बाजार के रूप में शुरू किया गया था, जहां SAP ग्राहक SAP भागीदारों और SAP से SAP प्रमाणित समाधान पा सकते हैं।


title: सैप एजी

text: SAP TechEd SAP की ओर से मुख्य तकनीकी और व्यवसाय प्रक्रिया शैक्षिक सम्मेलन है। प्रत्येक शरद ऋतु में, हजारों वेब और अनुप्रयोग विकासकर्ता, मूल्यांकन और क्रियान्वयन विशेषज्ञ, व्यवसाय प्रक्रिया विशेषज्ञ, IT प्रबंधन, प्रणाली प्रशासक और व्यवसाय प्रतिभा व्यवसायी साथ में गहराई पूर्ण व्याख्यान, वास्तविक प्रशिक्षण और नेटवर्किंग अवसरों के लिए आते हैं। ये सम्मेलन SAP ऑनलाइन समुदायों के अनुभवों के अनुपूरक हैं।


title: सैप एजी

text: SAP की कार्यात्मक इकाइयां, अनुसंधान और विकास, क्षेत्रीय गतिविधियों और ग्राहक सहायता की आवश्यकता के लिए विभिन्न संगठनात्मक इकाइयों में बंटी हुई हैं। SAP Labs मुख्य रूप से उत्पाद विकास के लिए जिम्मेदार है जबकि प्रत्येक देश भर में फैले क्षेत्र संगठन कार्य-क्षेत्र गतिविधियों जैसे बिक्री, विपणन, परामर्श आदि के लिए जिम्मेदार हैं। SAP AG में स्थित प्रमुख कार्यालय समग्र प्रबंधन के लिए और साथ ही उत्पाद विकास से संबंधित कोर इंजीनियरिंग गतिविधियों के लिए जिम्मेदार है। SAP ग्राहक सहायता जिसे सक्रिय वैश्विक सहायता (AGS) भी कहा जाता है, विश्व भर के SAP ग्राहकों के लिए सहायता प्रदान करने के लिए एक विश्वव्यापी संगठन है।


title: सैप एजी

text: SAP Labs मूल कंपनी की अनुसंधान और विकास संगठन है। SAP के विकास संगठन दुनिया भर में फैले है। कई, मगर सभी नहीं, प्रयोगशालाओं के स्थान SAP अनुसंधान समूह की मेजबानी करते हैं।


title: सैप एजी

text: प्रमुख लैब्स पालो अल्टो, अमरीका; बैंगलोर और गुड़गांव भारत; Ra'anana और कारमील, इसराइल; मॉन्ट्रियल, कनाडा; और शंघाई, चीन में स्थित हैं। SAP Labs India https://web.archive.org/web/20090622225711/http://www.sap.com/india/company/saplabs/index.epx SAP वाल्डोर्फ, जर्मनी में स्थित मुख्यालय के बाहर कर्मचारियों की संख्या के सन्दर्भ में सबसे बड़ी विकास इकाई है। अन्य SAP Labs स्थानों में फ्रांस, बुल्गारिया और हंगरी शामिल हैं।


title: सैप एजी

text: प्रत्येक SAP Lab की विशेषज्ञता और केंद्र किसी प्रमुख क्षेत्र में है। सोफिया, बुल्गारिया में स्थित SAP Labs, उदाहरण के लिए JAVA आधारित SAP सॉफ्टवेयर उत्पादों के विकास में माहिर हैं। जबकि, अमेरिका में स्थित SAP Labs नवाचार और अनुसंधान पर अपना ध्यान केंद्रित करने के लिए मशहूर है।


title: सैप एजी

text: प्रयोक्ता समूह, SAP ग्राहक कंपनियों और SAP पारिस्थितिकी तंत्र के भीतर भागीदारों के स्वतन्त्र, लाभ-के-लिए-नहीं संगठन हैं जो अपने सदस्यों को शिक्षा मुहैया कराते हैं, SAP उत्पाद प्रवर्तन और दिशा को प्रभावित करते हैं, सर्वोत्तम प्रथाओं का आदान-प्रदान करते हैं और बाज़ार आवश्यकताओं में अंतर्दृष्टि प्रदान करते हैं। प्रयोक्ता समूह के उदाहरण हैं अमेरीका का SAP प्रयोक्ता समूह (ASUG), जर्मन बोलने वाले SAP प्रयोक्ता समूह (DSAG), SAP ऑस्ट्रेलियाई प्रयोक्ता समूह (SAUG) और SAP UK और आयरलैंड प्रयोक्ता समूह. इसके अलावा SAP प्रयोक्ता समूह, SAP प्रयोक्ता समूह की सूची में पाया जा सकता है।


title: सैप एजी

text: 2007 में, SAP User Group Executive Network (SUGEN) की स्थापना SAP प्रयोक्ता समूहों के बीच जानकारी विनिमय और सर्वोत्तम व्यवहार साझा करने को बढ़ावा देने के साथ सामरिक विषयों के लिए SAP के साथ सहयोग का संयोजन करने के लिए की गई थी।


title: सैप एजी

text: SAP के प्रतियोगी मुख्यतः उद्यम संसाधन योजना सॉफ्टवेयर उद्योग में हैं। SAP, ग्राहक संबंध प्रबंधन, विपणन एवं बिक्री सॉफ्टवेयर, विनिर्माण, भण्डारण एवं औद्योगिक सॉफ्टवेयर और आपूर्ति श्रृंखला प्रबंधन और रसद सॉफ्टवेयर क्षेत्रों में भी स्पर्धा करता है।


title: सैप एजी

text: SAP के प्रमुख प्रतिद्वंदी Oracle Corporation ने SAP के खिलाफ दुराचार और अनुचित प्रतिस्पर्धा का एक मामला 22 मार्च 2007 को कैलिफोर्निया अदालत में दायर किया। शिकायत में यह आरोप लगाया गया है कि एक टेक्सास सहायक, SAP TN ने (SAP द्वारा खरीदे जाने से पूर्व TomorrowNow) जो विरासत Oracle उत्पाद लाइनों के लिए छूट समर्थन प्रदान करता है, पूर्व Oracle ग्राहकों के खातों का इस्तेमाल पैच के व्यवस्थित डाउनलोड और Oracle की वेबसाइट के दस्तावेजों को समर्थन देने और उन्हें SAP के प्रयोग के लिए सुधारने के लिया किया। बाद में SAP ने Oracle के मुक़दमे में किये गए दावे के खिलाफ छोटे पैमाने पर गलत काम करना कुबूल किया।


title: सैप एजी

text: SAP ने अनुचित डाउनलोड करना स्वीकार कर लिया है, हालांकि कंपनी किसी भी बौद्धिक संपदा की चोरी से इनकार करती है।


title: सैप एजी

text: अपने मुख्य प्रतिद्वंद्वी, Oracle, जो 30 छोटे प्रतियोगियों को अधिग्रहित करने के लिए 2004 से US$20 बीलियन खर्च कर रहा है, के विपरीत SAP आंगिक रूप से विकास करने के लिए जाना जाता है। SAP 2002 से अपने वार्षिक लाभ में 370% वृद्धि करने में सक्षम रहा.


title: सैप एजी

text: अपने सामान्य आंगिक विकास से परे हटते हुए, 7 अक्टूबर 2007 को, SAP ने यह घोषणा की कि वह Business Objects, $6.8B से व्यवसाय प्रबुद्धता सॉफ्टवेयर में अग्रणी, अधिगृहित करेगा.


title: सैप एजी

text: अपने रखरखाव अनुबंध की कीमत बढ़ा कर SAP ने 2008 में अपने प्रयोक्ताओं के बीच विवाद और कुंठा को उकसाया.यह मुद्दा प्रयोक्ता समूहों में गहन चर्चा का विषय है।


title: हाउ आई मेट योर मदर

text: "हाउ आई मेट योर मदर" एक अमेरिकी स्थितिपरक प्रहसन (सिटकॉम) है, जिसे CBS पर 19 सितंबर 2005 को पहली बार प्रदर्शित किया गया था। इस शो को क्रेग थॉमस और कार्टर बेस ने तैयार किया था। एक रचनात्मक उपकरण के रूप में प्रमुख पात्र, टेड मोसबी (जोश रैडनॉर), वर्ष 2030 में अपने बेटे और बेटी को उन घटनाओं के बारे में विस्तार से बताते हैं, जिनकी वजह से वे उनकी मां से मिल पाए, जो शीर्षक को स्पष्ट करता है और भूत काल में घटनाक्रम को चलने देता है। "हाउ आई मेट योर मदर"  के अन्य मुख्य पात्र हैं, मार्शल एरिक्सन (जेसन सेगल), रॉबिन शर्बतस्की (कोबी स्मल्डर्स), बार्नी स्टिनसन (नील पैट्रिक हैरिस) और लिली आल्ड्रिन (एलीसन हैन्निगन).


title: हाउ आई मेट योर मदर

text: "अवर फ़्रेंड्स एंड द स्टुपिड स्टफ़ वी डिड इन न्यूयॉर्क," से प्रेरित होकर बेस और थॉमस के मन में "हाउ आई मेट योर मदर" का विचार आया। दोनों ने अपनी दोस्ती से पात्रों को तैयार करने में मदद ली, जहां टेड का पात्र कुछ हद तक बेस पर आधारित है और मार्शल और लिली के पात्र स्थूल रूप से थॉमस और उसकी पत्नी पर आधारित हैं। इस जोड़ी ने अपनी पहली अवधारणा त्याग दी, जो एक "एनरॉन (Enron) कार्यकारी के बारे में थी, जिसे न्यायाधीश एक आंतरिक-शहर उच्च विद्यालय में पढ़ाने की सजा सुनाता है," क्योंकि दोनों ही लेखक इस विषय पर अनुसंधान नहीं करना चाहते थे। इस श्रृंखला का निर्माण ट्वेंटिएथ सेंचुरी फ़ॉक्स टेलीविजन ने किया है।


title: हाउ आई मेट योर मदर

text: पहले सीज़न की कड़ी की शुरूआत प्राय: परदे पर प्रारंभिक नामावली से हुई है। हालांकि, दूसरे सीज़न से सीधे शुरूआत की जाने लगी. दर्शकों को यदा-कदा टेड के बच्चे एक सोफे पर दिखाई देते थे और जिनसे बात करते हुए टेड अपनी कहानी सुनाता था कि वह कैसे उनकी मां से मिला. कभी-कभी इसके बदले पिछले शो के दृश्य या टेड को कहानी सुनाते हुए न्यूयॉर्क शहर के दृश्य दिखाए जाते थे। थॉमस ने स्पष्ट रूप से कहा है कि भावी टेड एक ग़ैरभरोसेमंद कथावाचक है।


title: हाउ आई मेट योर मदर

text: कथानक गीत, द सॉलिड्स के "हे ब्यूटीफ़ुल" का अंश है, जिसके बेस और थॉमस सदस्य हैं।


title: हाउ आई मेट योर मदर

text: शो के कुछ फ़िल्मांकन के लिए प्रयुक्त "मैकलारेंस" शराबख़ाना, न्यू यॉर्क में स्थित मॅकजीस नामक शराबख़ाने पर आधारित है। इसमें एक भित्ति-चित्र है, जिसे कार्टर बेस और क्रेग थॉमस दोनों ने पसंद किया और इसे अपने शो में शामिल करना चाहा. यह नाम कार्टर बेस के सहायक कार्ल मैकलारेंस पर आधारित है, शो में शराबख़ाने के परिचारक का नाम भी "कार्ल" ही रखा गया है।


title: हाउ आई मेट योर मदर

text: शो की श्रृंखला की अंतिम कड़ी के लिए, दूसरे सीज़न की शुरूआत में एक दृश्य का फ़िल्मांकन किया गया, जो सीधे मां की पहचान से संबंधित है और जिसमे टेड के भावी बच्चे भी शामिल हैं।


title: हाउ आई मेट योर मदर

text: 2007-2008 में अमेरिका के राइटर्स गिल्ड की हड़ताल के दौरान, "हाउ आई मेट योर मदर" का निर्माण बंद किया गया, लेकिन जैसे ही हड़ताल ख़त्म हुई, 9 नई कड़ियों के साथ मार्च 17, 2008 को शो वापस लौट आया। गर्मियों की समय-सूची में "द बिग बैंग थिओरी" द्वारा उसकी जगह लेने की वजह से, समयावधि बदल कर 8:30 ET/7:30 CT किए जाने की घोषणा की गई। 14 मई 2008 को CBS द्वारा चौथे सीज़न में इस शो का नवनीकरण किया, जो पहली बार 22 सितंबर 2008 को प्रदर्शित किया गया.


title: हाउ आई मेट योर मदर

text: सितंबर 2008 में घोषणा की गई कि लाइफ़-टाइम टेलिविज़न ने "हाउ आई मेट योर मदर" को $725,000 प्रति कड़ी की दर से दुबारा प्रदर्शित करने का अधिकार प्राप्त किया है। सिंडिकेशन समझौते के अंश के रूप में, चार साल का सिंडिकेशन अनुबंध निर्दिष्ट करता है कि वर्ष 2010 में स्टूडियो द्वारा 110 आधे घंटे की कड़ियां सौंपी जाएगी. चौथे सीज़न के अंत में केवल 88 कड़ियों का निर्माण किया गया था। अतः सिंडिकेशन समझौते के तहत, स्टूडियो की ज़िम्मेदारी बनती है कि पांचवें सीज़न को सुनिश्चित करते हुए कम से कम 22 और कड़ियां वितरित करें. 19 मई 2009 को पांचवें सीज़न के नवीकरण की घोषणा की गई।


title: हाउ आई मेट योर मदर

text: 26 नवम्बर 2008 को TV गाइड ने रिपोर्ट किया कि 2009 के वसंत में कोबी स्मलडर्स (रॉबिन) और उनके प्रेमी तरण किल्लम अपने पहले बच्चे की उम्मीद कर रहे हैं। सह अभिनेत्री एलिसन हन्निगन द्वारा अपने गर्भवती होने की सूचना देने के केवल एक महीने बाद ही स्मलडर्स की घोषणा सामने आई.


title: हाउ आई मेट योर मदर

text: 20 मई 2009 को CBS ने घोषणा की कि "हाउ आई मेट योर मदर", वापस अपने पुराने समय रात के 8 बजे पर प्रदर्शित होगा, जिसके बाद नई कॉमेडी, "एक्सिडेंटली ऑन परपस" दिखाया जाएगा. जॉस व्हेडन परियोजनाओं से कई अभिनेता इस शो में शामिल हुए, जैसे कि श्रृंखला के नियमित कलाकार एलिसन हन्निगन और नील पैट्रिक हैरिस, साथ ही एमी एक्कर, टॉम लेंक, हैरी ग्रोएनेर, मोरीना बक्कारिन और एलेक्सिस डेनिसॉफ़ (हन्निगन का पति). डेनिसॉफ़ के अतिरिक्त, स्मल्डर्स के मंगेतर तरण किल्लम और हैरिस के साथी डेविड बर्त्का भी इसमें शामिल थे। (तीनों ने तीन- तीन कड़ियों में भाग लिया).


title: हाउ आई मेट योर मदर

text: इसके अलावा, जेसन सेगल की पहली श्रृंखला "फ़्रीक्स एंड ग्रीक्स" के कलाकार, जैसे सैम लेवाइन, मार्टिन स्टार और बिसी फ़िलिप्स भी इस शो में शामिल हुए.


title: हाउ आई मेट योर मदर

text: वर्ष 2030 में, टेड मोसबी (बॉब सगेत के स्वर में) अपनी बेटी और बेटे को साथ लेकर यह कहानी सुनाना चाहता है कि वह कैसे उनकी मां से मिला.


title: हाउ आई मेट योर मदर

text: यह कहानी 2005 में शुरू होती है, वेस्लेयान विश्वविद्यालय (मिडलटाउन, कनेक्टिकट) के अपने दो जिगरी दोस्तों के साथ रहने वाले 27 वर्षीय, अविवाहित वास्तुकार टेड (जोश रैडनॉर), क़ानून के छात्र मार्शल एरिक्सन (जेसन सेगल) और किंडरगार्डन टीचर लिली एल्ड्रिन (एलिसन हन्निगन) के साथ, जो लगभग नौ साल से डेटिंग करे हैं, जब मार्शल उससे विवाह का प्रस्ताव रखता है। उनकी सगाई की वजह से टेड अपनी शादी के बारे में और सच्चे जीवन-साथी की तलाश के बारे में सोचने लगता है, जबकि उसके दोस्त बार्नी स्टिंसन (नील पैट्रिक हैरिस) को, जिससे उसकी मुलाक़ात शराब के दौर के बाद शौचालय में हुई थी, इस बात से झल्लाहट होती है। अनाम कार्पोरेट नौकरी करने वाला बार्नी, नारीबाज़ के रूप में जाना जाता है। टेड अपने आदर्श जीवन-साथी के लिए तलाश शुरू कर देता हैं। उसका परिचय एक महत्वाकांक्षी युवा पत्रकार रॉबिन शर्बत्सकी (कोबी स्मलडर्स) से कराया जाता हैं, जब बार्नी महिलाओं से टेड को मिलाने के लिए बहाना रचता है कि "क्या आप टेड से मिल चुके हैं?" जल्द ही टेड को रॉबिन से प्यार हो जाता हैं और वह घर बसाने की सोचता है, पर रॉबिन इसके लिए तैयार नहीं. लेकिन, जब टेड अपने बच्चों से बातचीत करता है तो दर्शक समझ जाते हैं कि रॉबिन उनकी मां नहीं हैं, क्योंकि रॉबिन का जिक्र वह "आंटी" के रूप में करता है, न कि उनकी मां के रूप में.


title: हाउ आई मेट योर मदर

text: जैसे-जैसे श्रृंखला आगे बढ़ती है, टेड, विक्टोरिया नामक एक बेकर के साथ डेटिंग शुरू करता है, जिससे वह एक शादी में मिलता है, जिसके कारण रॉबिन को जलन होती है और उसे एहसास होता है कि टेड के प्रति उसमें प्रेम भावना नहीं है। विक्टोरिया पाक-शास्त्र स्नातकत्व हेतु जर्मनी चली जाती है और टेड और वह एक लंबी दूरी के रिश्ते की कोशिश करते हैं। लेकिन जब टेड को रॉबिन की भावनाओं का पता चलता है, तो वह उसे बताता है कि वह विक्टोरिया से अलग हो गया है और जब वे लगभग सहवास में डूबे रहते हैं, तब विक्टोरिया का फ़ोन आता है और ग़लती से रॉबिन जवाब देता है। फिर टेड और विक्टोरिया अलग हो जाते हैं और कई कड़ियों तक रॉबिन को टेड पर ग़ुस्सा रहता है, लेकिन बाद में उनमें समझौता हो जाता है। टेड को वैवाहिक कंपनी लव सोल्युशन्स से, जिन्हें पहले टेड के लिए जोडीदार ढूंढने में काफ़ी परेशान होना पड़ा था, फ़ोन आता है कि उन्होंने आख़िरकार उसके लिए एक जोडीदार ढूंढ ही लिया है। लेकिन टेड इस ब्लैंड डेट पर ना जाने का निर्णय लेता है, क्योंकि वह समझता है कि रॉबिन ही उसके लिए बनी है। इस बीच, लिली यह संदेह करना शुरू कर देती है कि कहीं वह मार्शल के साथ अपने संबंध की वजह से कोई मौक़ा तो नहीं खो रही है और इस घटनाचक्र में वह मार्शल से रिश्ता तोड़ कर, सैन फ़्रांसिस्को में एक आर्ट फ़ेलोशिप पाने की कोशिश करती है। इस सीज़न का अंत होता है, जब रॉबिन के साथ रात गुज़ारने के बाद अगली सुबह टेड अपार्टमेंट को वापस लौटता है और लिली की सगाई की अंगूठी लिए बारिश में बैठे मार्शल को पाता है।


title: हाउ आई मेट योर मदर

text: अंततः टेड और रॉबिन दंपति बन जाते हैं। मार्शल को अब अपना टूटा हुआ दिल लेकर, लिली के बिना ही ज़िंदगी को आगे बढ़ाना है और वह अनिच्छा से ही दूसरी लड़कियों के साथ डेटिंग शुरू कर देता है। यह एहसास होने पर कि वह कलाकार नहीं है, लिली न्यूयॉर्क वापस लौटती है। मार्शल के साथ उसका मिलाप हो जाता है और उनकी शादी के साथ सीज़न समाप्त होता है। बार्नी एक "थप्पड़ की शर्त" हार जाता है, जिससे मार्शल को भविष्य में उसके चेहरे पर पांच बार, जब भी वह चाहे, किसी भी वक्त तमाचा मारने की अनुमति मिल जाती हैं, जो इस सीज़न के दौरान उसने दो बार किया है। यह ज़ाहिर होता है कि बार्नी का एक समलैंगिक, हब्शी भाई (वायन ब्रेडी) है। इसके अलावा, बार्नी "द प्राइस इस राईट" प्रतियोगिता में भाग लेने कैलिफोर्निया की यात्रा करता है, क्योंकि वह समझता है कि बॉब बार्कर उसका पिता है, जबकि वास्तव में वह ऐसा नहीं कहता. अंततः उन्हें पता चलता है कि 90 के प्रारंभिक दशक में रॉबिन एक कैनेडियन टीन पॉप स्टार थी, जिसका "लेट्स गो टु द मॉल" गीत बहुत लोकप्रिय था। बार्नी द्वारा सैकड़ों बार इस म्यूज़िक वीडियो को देखने की बात, शो के दौरान एक आम मज़ाक बन जाता है।


title: हाउ आई मेट योर मदर

text: सीज़न के समापन में, पूर्वदृश्य की एक श्रृंखला के माध्यम से, बार्नी को टेड और रॉबिन से पता चलता है कि मार्शल और लिली की शादी से पहले उनका अलगाव हुआ था। उन्होंने पहले किसी को इसलिए नहीं बताया कि वे मार्शल और लिली से लोगों का ध्यान हटा कर, अपनी ओर नहीं करना चाहते थे। टेड और रॉबिन दोस्त बन कर रहने पर सहमत हो जाते हैं, क्योंकि टेड शादी करना चाहता हैं और रॉबिन नहीं. टेड और उसकी गिनती फिर से शहर के अविवाहितों में होने की संभावना से उत्साहित बार्नी के कौतूहल पर सीज़न का समापन होता है। सीज़न दो का अंतिम दृश्य, लिली और मार्शल की शादी में बाहर छज्जे पर बार्नी और टेड के साथ समाप्त होता है, जहां बार्नी "लेगेन... वेट फॉर इट" की शुरुआत करता है।


title: हाउ आई मेट योर मदर

text: "... डारी!" पिछले सीज़न में शुरू की गई अपनी पंक्ति को ख़त्म करते हुए रॉबिन, अर्जेंटीना की अपनी यात्रा से वापस लौटती है और टेड उसके जीवन में सिर्फ एक मित्र की हैसियत से शामिल होता है। मार्शल और लिली को एक ऐसी जगह से प्यार हो जाता है, जिसका भार वे वहन नहीं कर सकते, पर अपने ही बलबूते पर घर बसाने का निर्णय लेते हैं। मार्शल को लिली की अनिवार्यतः खरीदने की विवशता की वजह से बाज़ार में ख़राब साख का पता चलता है। इनके बावजूद वे अंत में अपने सपनों का घर हासिल करने में सफल होते हैं, पर पता चलता है कि पड़ोस में ही एक मलजल उपचार संयंत्र है। इससे समझौता करते हुए, बाद में उन्हें पता चलता हैं कि मकान का फ़र्श भी टेढ़ा-मेढ़ा हैं। तीसरी बार बार्नी को थैंक्सगिविंग (धन्यवाद-ज्ञापन) पर थप्पड़ मारा जाता है, जिसे मार्शल "स्लाप्सगिविंग" नाम देता है।


title: हाउ आई मेट योर मदर

text: यह ज़ाहिर किया जाता है कि "योर मदर" से टेड की मुलाक़ात, उनके पीले छाते की कहानी के माध्यम से हुई है, जो उसे मिलता है और "नो टुमॉरो" पर टिक जाता है। टेड त्वचा-विशेषज्ञ स्टेल्ला (सारा चलके) से प्रेम निवेदन की कोशिश करता है जिससे वह अपने एक शर्मनाक गुदने को मिटाने के लिए मिलता है। यह एक यादगार "टू-मिनट डेट" में परिणत होता हैं, जिसमे छोटी-सी बातचीत, रात का भोजन, एक फ़िल्म, कॉफी, दो बार टैक्सी की सवारी और एक शुभरात्रि चुंबन शामिल है और सब कुछ दो मिनट में हो जाता है। इस बीच, एक अपरिचित महिला बार्नी के जुड़ाव के प्रयास को विफल करना शुरू कर देती है। रॉबिन के अलगाव के पश्चात उसे सांत्वना देने वाले बार्नी के साथ रॉबिन सोती है, जिसके बाद "भाई आचार-संहिता" के टूटने के कारण टेड की अस्वीकृति मिलती है। उसके बाद, टेड फ़ैसला करता है कि बार्नी से अब दोस्ती ना रखें.पता चलता है कि बार्नी के मामले में विध्वंसक स्टेल्ला की रिसेप्शनिस्ट एब्बी (ब्रिटनी स्पेअर्स) है, जो सहवास के बाद उसे ना बुलाने की वजह से बार्नी के खिलाफ़ बदला लेना चाहती थी। आखिरी कड़ी "मिरेकल्स" में टेड और बार्नी दोनों दुर्घटनाओं में लिप्त होने के बाद अपनी दोस्ती को दुबारा चालू करते हैं। (टेड एक टैक्सी दुर्घटना में बिना किसी खरोंच के बच जाता है। और बार्नी तेज़ी से भागते हुए टेड का हालचाल जानने के प्रयास में एक बस द्वारा कुचल दिया जाता है। इस कड़ी के अंत में स्टेल्ला के सामने टेड विवाह का प्रस्ताव रखता है।


title: हाउ आई मेट योर मदर

text: कड़ी "टेन सेशन्स" में स्टेल्ला व्यक्त करती है कि सेंट पैट्रिक दिवस पर वह जिस पार्टी में शामिल हुई और चली गई, शायद टेड भी उसमें शामिल था। टेड अपने बच्चों से कहता है कि बच्चों की भावी मां भी उसी पार्टी में थी, लेकिन उन्होंने एक दूसरे को नहीं देखा था।


title: हाउ आई मेट योर मदर

text: इससे यह भी अर्थ निकलता है कि बार्नी के मन में रॉबिन के प्रति प्रेम-भावना है। "द गो़ट" कड़ी में प्रकट होता है कि अगले वर्ष (जब टेड 31 का होगा) रॉबिन, टेड के मकान में रहने लगेगी. इसकी पुष्टि "नॉट ए फ़ादर्स डे" में होती है।


title: हाउ आई मेट योर मदर

text: सब लोग जैसे ही उम्र के 30वें साल में पहुंचते हैं गिरोह की प्रौढता जारी रहती है। टेड के प्रस्ताव पर स्टेल्ला हामी भरती है, पर उसे वेदी पर छोड़ कर अपनी बेटी के पिता टोनी से दुबारा मिलने के लिए चली जाती है। अंततः टेड समय के साथ-साथ इसे भुला देता है। बार्नी, रॉबिन के प्रति अपनी भावनाओं से जूझता है। बार्नी की कंपनी उसे नए अधिग्रहण गोलियात नेशनल बैंक के प्रबंधन वर्ग में स्थानान्तरित करती हैं और बदले में बार्नी, मार्शेल को आतंरिक वकील का काम दिलाता है और टेड के फ़र्म को GNB मानहट्टन मुख्यालय का डिज़ाइन बनाने का अनुबंध देता हैं।


title: हाउ आई मेट योर मदर

text: आख़िरकार मार्शल और लिली अपने नए मकान में रहने जाते हैं और इस बात पर लड़ते हैं कि वे बच्चे पैदा करने के लिए तैयार हैं कि नहीं. रॉबिन जापान में एक नया काम लेती है, लेकिन उसे मेट्रो न्यूज़ वन से भी बदतर पाती है और जल्द ही उसे छोड़ कर, टेड की शादी के लिए न्यूयॉर्क लौटती है। अपने लौटने के तुरंत बाद, वह टेड के साथ कमरे की संगी बन जाती है और बार्नी द्वारा उसका वीडियो बायोडाटा मीडिया कंपनियों को भेजने से परिणामस्वरूप, अंततः उसे 4:00A.M न्यूज़ शो के प्रस्तुतकर्ता की नौकरी मिल जाती हैं। टेड को रॉबिन के प्रति बार्नी की भावनाओं का पता चलता है, जब टेड और रॉबिन लगातार साथ सोते हैं ताकि वे एक दूसरे की बुरी आदतों पर झगड़ा ना करें. बार्नी और रॉबिन के बीच रिश्ते में तनाव बढ़ना शुरू हो जाता है। टेड को पता चलता है कि लिली जिसे नहीं चाहती, उनसे उसके रिश्तों को उसने ध्वस्त किया और शायद इसी ने अप्रत्य्क्ष रूप से उसके और रॉबिन के अलगाव को प्रेरित किया है। रॉबिन और टेड अंततः इस पर बातचीत करते हैं और परिणामस्वरूप उनकी मित्रता सकारात्मक दिशा में बढ़ जाती हैं।


title: हाउ आई मेट योर मदर

text: टेड को GNB की डिज़ाइन की नौकरी से निकाला जाता है, जिसकी वजह से वह ख़ुद अपनी स्वतंत्र कंपनी "मोस्बियस डिज़ाइन" की स्थापना करता है। जब उसका जन्मदिन निकट आता है, टेड बुढ़ापे का पुर्वानुमान लगाता है, लेकिन समझ जाता है कि यात्रा उतनी ही मनोरंजक है, जितना की उसका अंत. इसी तरह, आख़िर में जब बार्नी अपनी 200वीं औरत के साथ सोता है और ऐसा करने के लिए उसे ताना मारने वाले बचपन के धौंसिये के समक्ष चिढ़ाने के बाद सवाल करता है कि अब इससे आगे क्या ज़िंदगी हो सकती है, जो रॉबिन के प्रति उसके सच्चे मनोभावों को उजागर कर देती है।


title: हाउ आई मेट योर मदर

text: टेड, पीला छाता ले के जाते हुए संयोग से स्टेल्ला और टोनी से मिलता है। स्टेल्ला को खोने वाले टेड के प्रति सहानुभूति दिखाते हुए टोनी बाद में उससे मिलने का फ़ैसला करता है। टोनी उसे वास्तुकला के प्रोफ़ेसर की नौकरी का प्रस्ताव देता है, जिसे टेड यह कहकर ठुकरा देता है कि ना तो वह स्टेल्ला को मिस करता है, ना ही उसे वापस चाहता है, क्योंकि उसने झूठ बोला और विवाह की वेदी पर उसे छोड़ दिया.इसकी वजह से टोनी, स्टेल्ला से अलग हो जाता है, लेकिन स्टेल्ला के समझाने पर टेड उस जोड़ी का मिलाप करवाता है, जो बाद में केलिफ़ोर्निया चले जाते हैं। स्टेल्ला से अपने अंतिम शब्दों में टेड जताता है कि टोनी और स्टेल्ला और लिली और मार्शल के पास एक दूसरे के प्रति जो प्रेम है, वही अपने लिए भी चाहता है। स्टेल्ला उससे कहती है कि उसकी प्रेमिका भी जितनी जल्दी संभव हो, उसके पास आ रही है।


title: हाउ आई मेट योर मदर

text: वास्तव में लिली समूह को छोड़ देती है और बार्नी से एक गंदा चुटकुला सुनने के बाद (जिस समय एलिसन हन्निगन जन्म दे रही थी) 4 हफ्तों के लिए गायब हो जाती है। सीज़न चार के समापन पर आख़िरकार रॉबिन को अपने प्रति बार्नी के प्यार का एहसास होता है और वह भी अपना प्यार जताती है। टेड निर्णय लेता है कि वह अब एक वास्तुकार बना नहीं रहना चाहता और इसकी बजाय वास्तुकला की कक्षाओं में पढ़ाना चाहता है। यह अंतिम कड़ी इस विकट प्रश्न के साथ समाप्त होती है कि टेड के बच्चों की मां उसकी कक्षा में शामिल है।


title: हाउ आई मेट योर मदर

text: सीज़न 5 की शुरूआत सोमवार, 21 सितंबर 2009 को रात के 8:00 PM ET बजे होगी.[39]


title: हाउ आई मेट योर मदर

text: बार्नी द्वारा इस श्रृंखला में कई बार वर्णित "भाई आचार-संहिता", भाई द्वारा पालन किए जाने योग्य लिखित नियमों का सेट है और इसे एक जुड़े उपन्यास और श्रव्य-क़िताब के भी रूप में प्रकाशित किया गया है।


title: हाउ आई मेट योर मदर

text: पूरी श्रृंखला में बार्नी अपने ब्लॉग का सन्दर्भ देता है। CBS द्वारा बार्नी के ब्लॉग की एक प्रति आयोजित और अद्यतन की जाती है।


title: हाउ आई मेट योर मदर

text: स्वर्ले कड़ी में, बार्नी अंत में अपने नए नाम से प्यार करने का बहाना बनाता है, ताकि फिर से स्वर्ले नाम से बुलाए जाने से बच सके. हालांकि इसे कड़ी में नहीं दिखाया गया है, पर इसके बारे में एक वेबसाइट हैं। https://web.archive.org/web/20070819193242/http://www.swarley.com/ Swarley.com]


title: हाउ आई मेट योर मदर

text: द ब्रैकेट कड़ी में ज़ाहिर किया जाता है कि बार्नी ने अपनी जिस एक रात की साथी से अपना नाम टेड मोसबी () बताया था, उसने इसकी निंदा करते हुए TedMosbyIsAJerk.com के नाम से एक वेबसाइट बनाया.


title: हाउ आई मेट योर मदर

text: मार्शल और लिली के हनीमून के वीडियो और चित्रों से जुड़ा वेबसाइट, जो इस शो में कभी नहीं दिखाए गए, https://web.archive.org/web/20100724143658/http://www.marshallandlilywedding.com/


title: हाउ आई मेट योर मदर

text: टेड की "रहस्यपूर्ण" पहचान की वेबसाइट, जब वह कॉलेज में था, जैसा कि द पोस्सिम्पिब्ले: मिस्टीरियस Dr X कड़ी में देखा गया.


title: हाउ आई मेट योर मदर

text: द पोस्सिम्पिब्ल कड़ी में ज़ाहिर करता है कि उसने BarneysVideoResume.com पर एक ऑनलाइन वीडियो रेस्युमे बनाया हैं।


title: हाउ आई मेट योर मदर

text: ऐज़ फास्ट ऐज़ शी केन कड़ी में ज़ाहिर होता है कि टोनी ने द वेडिंग ब्रैड के नाम से एक पटकथा लिखी थी, जो बहुत बड़ा हिट हुआ और इसका आधिकारिक वेबसाइट Weddingbridemovie.com है जिसके बारे में इस कड़ी में जिक्र किया गया था।


title: हाउ आई मेट योर मदर

text: ओल्ड किंग क्लैंसी कड़ी में बार्नी इस साईट को अपने कैनेडियन सेक्स एक्ट्स के ज्ञान के स्रोत के रूप में बताता है और इसे अपने लैपटॉप में बुकमार्क किया होता है।


title: हाउ आई मेट योर मदर

text: वेट फॉर इट कड़ी में (और दुबारा स्लाप्सगिविंग में), थप्पड़ की शर्त की वजह से मार्शल, बार्नी को पीड़ित करने के लिए अगले थप्पड खाने के दिन की गिनती के लिए इस वेबसाइट की शुरूआत करता है। वेबसाइट की सैर से पता चलता हैं कि यह शो के प्रशंसकों का क्लब है।


title: हाउ आई मेट योर मदर

text: इस शो को सामान्यतः अनुकूल समीक्षाएं मिली हैं और इस समय metacritic.com पर इसका मूल्यांकन 69/100 किया गया हैं। सबसे अच्छी टिप्पणी ऑरलैंडो सेंटीनेल से मिली है, जो कहते हैं कि "रोमांटिक कॉमडी का आकर्षण अभिनेताओं पर निर्भर करता है और ये पांच कलाकार अत्यंत सम्मोहक हैं। दूसरी ओर द न्यू रिपब्लिक इसे "उबाऊ [और] फीका" कहता हैं।


title: हाउ आई मेट योर मदर

text: सीज़न 4 के लिए अब तक औसतन 9.72 मिलियन शो के दर्शक रहे हैं, सीज़न 1 (फरवरी 2006) के बाद इस शो की 12वीं कड़ी 11.85 मिलियन दर्शक के साथ इस सीज़न की सबसे उच्चतम रेटिंग पर है। कड़ी 18 में, जो इस शो की सामान्य समयावधि 8:30 के बदले 8:00 बजे प्रसारित की गई, सीज़न के दर्शक घट कर 7.40 मिलियन रह गए। यह हाउ आई मेट योर मदर के "शो डाउन" कड़ी के बाद की सबसे न्यूनतम रेटिंग वाली कड़ी रही है। सीज़न रिलीज़ क्षेत्र 1


title: स्नातक प्रबंधन प्रवेश परीक्षा

text: "स्नातक प्रबंधन प्रवेश परीक्षा" (GMAT, उच्चारण जी-मैट, [dʒi ː. Mæt]) स्नातक व्यावसायिक अध्ययन में शैक्षिक सफलता के लिए गणित और अंग्रेज़ी भाषा में योग्यता मापने की कंप्यूटर-अनुकूलक मानकीकृत परीक्षा है। बिज़नेस स्कूलों द्वारा सामान्यतः इस परीक्षा का उपयोग एमबीए प्रोग्राम में प्रवेश के कई चयन मानदंडों में से एक मानदंड के रूप में होता है। इसे विश्व भर के विभिन्न स्थानों पर कंप्यूटर के माध्यम से उपलब्ध कराया जाता है। उन अंतर्राष्ट्रीय स्थानों में, जहां कंप्यूटरों का व्यापक नेटवर्क अभी स्थापित नहीं किया गया है, सीमित समय-सारणी के अनुसार अस्थाई कंप्यूटर-आधारित परीक्षा केंद्रों में या स्थानीय परीक्षा-केंद्रों में काग़ज़ी परीक्षा (वर्ष में एक या दो बार) के रूप में GMAT चलाया जाता है। यथा अगस्त 2009, पूरे विश्व में परीक्षा-शुल्क यूएस $250 है।


title: स्नातक प्रबंधन प्रवेश परीक्षा

text: परीक्षा में परीक्षार्थी के मौखिक, गणितीय और विश्लेषणात्मक-लेखन कौशल को परखा जाता है, जिसे उसने अपनी शिक्षा और काम की लंबी अवधि के दौरान विकसित किया है। परीक्षार्थी को परीक्षित तीनों विषयों में से हर एक क्षेत्र में सवालों का जवाब देना होता है और इसमें दो वैकल्पिक विराम भी होते हैं; सामान्यतः परीक्षा को पूरा करने में चार घंटे लगते हैं।


title: स्नातक प्रबंधन प्रवेश परीक्षा

text: परीक्षार्थी के परीक्षा में बैठने की तारीख़ से लेकर मेंट्रिकुलेशन तक (अर्थात् स्वीकृति तक, न कि आवेदन की तारीख़ तक) पांच साल के लिए (अधिकतर संस्थानों में) प्राप्तांक वैध होते हैं।


title: स्नातक प्रबंधन प्रवेश परीक्षा

text: परीक्षा में अधिकतम 800 अंक प्राप्त किए जा सकते हैं। पिछले 3 वर्षों में, औसत प्राप्तांक 535.2 रहा है।


title: स्नातक प्रबंधन प्रवेश परीक्षा

text: विश्लेषणात्मक-लेखन मूल्यांकन (AWA) खंड का उत्तर पहले देना पड़ता है। उसके बाद क्रमशः परिमाणात्मक खंड और मौखिक योग्यता खंड की बारी आती है।


title: स्नातक प्रबंधन प्रवेश परीक्षा

text: परीक्षा के विश्लेषणात्मक-लेखन मूल्यांकन (AWA) खंड में दो निबंध शामिल होते हैं। पहले में, छात्र द्वारा तर्क का विश्लेषण और दूसरे में मुद्दे का विश्लेषण अपेक्षित है। प्रत्येक निबंध 30 मिनट में लिखना होगा एवं अंक 0 से 6 के पैमाने पर दिए जाएंगे.ये निबंध दो पाठकों द्वारा पढ़े जाएंगे, जिनमें प्रत्येक द्वारा 4.1 औसत प्राप्तांक सहित 0.5 अंकों की वृद्धि के साथ 0-6 के बीच दर्जा दिया जाएगा.यदि दोनों प्राप्तांकों में एक अंक का अंतर हो, तो औसत लिया जाएगा. अगर एक से अधिक अंकों का अंतर हो, तो निबंध तीसरे पाठक द्वारा पढ़ा जाएगा.


title: स्नातक प्रबंधन प्रवेश परीक्षा

text: पहला पाठक उत्तम अभ्यास द्वारा विकसित इंटेलिमेट्रिक नामक स्वाम्य कंप्यूटर प्रोग्राम है, जो 50 से अधिक भाषाई और संरचनात्मक विशेषताओं वाले रचनात्मक लेखन और वाक्य-विन्यास का विश्लेषण करता है। दूसरे और तीसरे पाठक मानव हैं, जो परीक्षार्थी के विचारों की गुणवत्ता और प्रासंगिक आधार सहित उनकी व्यवस्थित, विकसित और अभिव्यक्ति क्षमता का मूल्यांकन करते हैं। हालांकि, मानक अंग्रेज़ी लेखन कुशलता, अच्छे अंकों के कारक हैं, पर मामूली त्रुटियां प्रत्याशित हैं और मूल्यांकनकर्ताओं को ऐसे परीक्षार्थियों के प्रति संवेदनशील होने के लिए प्रशिक्षित किया जाता है, जिनकी प्रथम भाषा अंग्रेज़ी नहीं है।


title: स्नातक प्रबंधन प्रवेश परीक्षा

text: परीक्षा के विश्लेषणात्मक-लेखन खंड के दोनों निबंधों में प्रत्येक को 0 (न्यूनतम) से 6 (अधिकतम) के पैमाने पर दर्जा दिया जाता है। परिमाणात्मक खंड में 37 बहुविकल्पीय प्रश्न शामिल रहते हैं, जिनका उत्तर 75 मिनट में देना होगा.इसमें दो प्रकार के प्रश्न होते हैं: समस्या हल और आंकडा-पर्याप्तता. परिणामात्मक खंड में 0 से 60 के बीच अंक दिए जाते हैं। पिछले 3 वर्षों में, औसत प्राप्तांक 35.6/60 रहा है; 50 से ऊपर और 7 से नीचे अंक दुर्लभ हैं।


title: स्नातक प्रबंधन प्रवेश परीक्षा

text: इसमें परिमाणात्मक तर्क क्षमता की परीक्षा ली जाती है। समस्या-हल सवालों में अंकगणित, मूल बीजगणित और प्रारंभिक ज्यामिति के बहुविकल्पीय प्रश्न होते हैं। इसमें समस्याओं को हल करना होता है और दिए गए पांच विकल्पों में से सही उत्तर को चुनना पड़ता है। कुछ प्रश्न केवल गणितीय परिकलन वाले होते हैं; बाकी प्रश्न वास्तविक जीवन की शब्द समस्याओं पर आधारित होते है, जिनके लिए गणितीय समाधानों की आवश्यकता होती है।


title: स्नातक प्रबंधन प्रवेश परीक्षा

text: इसमे निर्देशों के असामान्य सेट के उपयोग द्वारा परिमाणात्मक तर्क क्षमता की परीक्षा ली जाती है। परीक्षार्थी को एक प्रश्न दिया जाता, जिससे दो कथन जुड़े होते हैं और जिनमें दी गई सूचना, उस सवाल का जवाब देने के लिए उपयोगी हो सकती है। तब परीक्षार्थी को यह निर्धारित करना होता है कि क्या कोई एक कथन प्रश्न का उत्तर देने के लिए पर्याप्त है; क्या प्रश्न का उत्तर देने के लिए दोनों की जरूरत है; या, क्या प्रश्न का उत्तर देने के लिए वहां पर्याप्त जानकारी नहीं दी गई है।


title: स्नातक प्रबंधन प्रवेश परीक्षा

text: आंकडा-पर्याप्तता, GMAT के लिए विशेषतः तैयार अद्वितीय गणित का सवाल है। प्रत्येक मद में एक सवाल के साथ दो कथन शामिल होते हैं।


title: स्नातक प्रबंधन प्रवेश परीक्षा

text: "है" शब्द के स्थान पर "होना चाहिए" कर देना ही संभवतः पूरी तरह से इन सवालों के दायरे को पूर्णतः अन्तर्निहित करने का सबसे आसान रास्ता है- सवाल यह नहीं पूछ रहे हैं कि क्या एक जवाब संभव है, बल्कि यह पूछ रहे हैं कि क्या मामला "यह" हो सकता है।


title: स्नातक प्रबंधन प्रवेश परीक्षा

text: मौखिक खंड में 41 विकल्पीय प्रश्न शामिल होते हैं, जिनका उत्तर 75 मिनट में देना होगा.यहां तीन प्रकार के प्रश्न हैं: वाक्य-सुधार, विवेचनात्मक-तर्क और अनुच्छेद-पठन. मौखिक खंड में 0 से 60 के बीच अंक दिए जाते हैं। पिछले 3 वर्षों में, औसत 27.8/60 रहा है, 44 से ऊपर और 9 से नीचे अंक दुर्लभ हैं।


title: स्नातक प्रबंधन प्रवेश परीक्षा

text: वाक्य-सुधार खंड परीक्षार्थी की अमेरिकन अंग्रेज़ी व्याकरण, उपयोग और शैली के ज्ञान का परीक्षण करता है।


title: स्नातक प्रबंधन प्रवेश परीक्षा

text: वाक्य-सुधार मदों में एक वाक्य होता है जिसका पूरा या एक हिस्सा रेखांकित होता है तथा वाक्य के नीचे पांच संबंधित वैकल्पिक उत्तर सूचीबद्ध होते हैं। पहला वैकल्पिक उत्तर बिल्कुल वही होता है, जिसे वाक्य में रेखांकित किया गया है। शेष चार वैकल्पिक उत्तर में रेखांकित हिस्से से अलग वाक्यांश होते हैं। यदि वाक्य के शब्दों में कोई दोष नहीं है, तो परीक्षार्थी को पहले वैकल्पिक उत्तर के चयन का सुझाव दिया जाता है। अगर इस वाक्य की मूल वाक्य-रचना में कोई दोष हो, तो परीक्षार्थी को शेष चार वैकल्पिक उत्तर में से उत्तम वैकल्पिक उत्तर के चयन का सुझाव दिया जाता है।


title: स्नातक प्रबंधन प्रवेश परीक्षा

text: वाक्य-सुधार प्रश्न, परीक्षार्थी की कुशलता को यथा तीन क्षेत्रों - सही अभिव्यक्ति, प्रभावशाली अभिव्यक्ति और सही शब्द-चयन के कौशल को मापने के लिए रूपायित हैं।"सही अभिव्यक्ति" से तात्पर्य व्याकरण और वाक्य-संरचना से होता है।"प्रभावशाली अभिव्यक्ति" से तात्पर्य विचार व्यक्त करने के लिए प्रयुक्त स्पष्टता और संक्षिप्तता से है। "उचित शब्द-चयन" से तात्पर्य शब्दकोश में शब्दों के लिए दिए गए अर्थ के संदर्भ में चुने गए शब्दों की उपयुक्तता और सटीकता से और शब्दों की संदर्भगत प्रस्तुति से है।


title: स्नातक प्रबंधन प्रवेश परीक्षा

text: इसमे तार्किक सोच की परीक्षा होती है। विवेचनात्मक-तर्क मदों में परीक्षार्थी को एक तर्क देकर उसका विश्लेषण करने के लिए कहा जाता है। परीक्षार्थी से निष्कर्ष निकालने, धारणाओं को पहचानने, या तर्क की प्रबलता और कमज़ोरियों की पहचान करने के लिए सवाल किए जा सकते हैं इसमें संक्षिप्त कथन या तर्क प्रस्तुत किए जाते हैं तथा तर्क या कथन के स्वरूप एवं विषय-वस्तु के मूल्यांकन के लिए कहा जाता है। इस प्रकार के प्रश्न, परीक्षार्थी से छोटे परिच्छेदों या अनुच्छेदों में तर्क-वितर्क का विश्लेषण एवं मूल्यांकन करने के लिए कहते हैं। कुछ प्रश्नों के लिए, सभी वैकल्पिक उत्तर, पूछे गए सवाल के जवाब हो सकते हैं। परीक्षार्थी को प्रश्न के सही जवाब को चुनना होगा, यानि, ऐसा उत्तर जिसके लिए अविश्वसनीय, अनावश्यक, असंबद्ध या असंगत होते हुए सामान्य सोच-समझ के स्तर को भी झुठलाने वाली धारणाएं बनाने की आवश्यकता नहीं है।


title: स्नातक प्रबंधन प्रवेश परीक्षा

text: यह बारीक़ी से पढने की क्षमता का परीक्षण करता है। अनुच्छेद पठन के सवाल, परीक्षार्थी को पढ़ने के लिए दिए गए अनुच्छेद से संबंधित होते हैं। अनुच्छेद किसी भी विषय से संबंधित हो सकता है और इससे जुड़े प्रश्न यह परीक्षण करते हैं कि परीक्षार्थी ने कितनी अच्छी तरह से अनुच्छेद और उसमें दी गई जानकारी को समझा है। जैसा कि नाम से ही पता चलता है, यह परीक्षार्थी द्वारा लिखित पाठ के सार और तार्किक संरचना को समझने की क्षमता को परखता है। GMAT में लगभग 200 से 350 शब्दों के अनुच्छेद का उपयोग होता है, जो सामाजिक विज्ञान, जैविक विज्ञान, भौतिक विज्ञान और व्यापार जैसे विषयों को आवृत करते हैं। प्रत्येक अनुच्छेद में उसकी विषय-वस्तु के आधार पर तीन या उससे अधिक प्रश्न होते हैं। प्रश्न में अनुच्छेद के प्रमुख बिंदु के बारे में, लेखक के विशिष्ट कथन के बारे में, अनुच्छेद से निकलने वाले तर्कसंगत निष्कर्ष के बारे में, एवं लेखक की मानसिकता या शैली के बारे में पूछा जा सकता है।


title: स्नातक प्रबंधन प्रवेश परीक्षा

text: "कुल प्राप्तांक" में, जो परिमाणात्मक और मौखिक खंडों से मिलकर बनता है, विश्लेषणात्मक-लेखन मूल्यांकन (AWA) शामिल नहीं है और इसका विस्तार 200 से 800 के बीच है। लगभग दो तिहाई परीक्षार्थी, 400 से 600 के बीच अंक अर्जित करते हैं। प्राप्तांक वितरण, लगभग 100 अंक के मानक विचलन के साथ एक घंटी के वक्र जैसा दिखता है, यानि कि परीक्षा को इस तरह रूपायित किया गया है कि 68% परीक्षार्थी 400 से 600 के बीच अंक अर्जित करें, जब कि मूलतः मध्य प्राप्तांक को 500 के निकट रूपायित किया गया था। 2005/2006 का औसत प्राप्तांक 533 था।


title: स्नातक प्रबंधन प्रवेश परीक्षा

text: परिमाणात्मक और मौखिक खंडों में एक कंप्यूटर-अनुकूलक परीक्षा शामिल है। पहला प्रश्न मुश्किल हो सकता है। प्रत्येक खंड में अगले कुछ प्रश्न 500 के स्तर के आस-पास हो सकते हैं। यदि परीक्षार्थी सही जबाब देता है, तो अगले प्रश्न कठिन होते जाते हैं। और यदि परीक्षार्थी ग़लत जवाब देता है तो अगले प्रश्न आसान हो जाते हैं, ये प्रश्न, प्रश्नों के एक विशाल भंडार से उठा कर, विद्यमान प्राप्तांक के आधार पर छात्र को दिए जाते हैं। इन सवालों को नियमित रूप से अद्यतन किया जाता है, ताकि इन प्रश्नों को दर्ज करने वाले छात्रों को अनावश्यक लाभ पहुँचने से रोका जाए.


title: स्नातक प्रबंधन प्रवेश परीक्षा

text: केवल परीक्षार्थी द्वारा दिए गए पिछले प्रश्न के उत्तर पर ही अंतिम प्राप्तांक आधारित नहीं होते हैं (अर्थात्- कम्प्यूटर-अनुकूलक प्रश्नों की प्रस्तुति के माध्यम से प्रश्नों की कठिनाई के स्तर पर पहुंचना). अंक अर्जित करने के लिए प्रयुक्त एल्गोरिथम इससे भी अधिक जटिल है। परीक्षार्थी छोटी-सी ग़लती कर सकता है तथा ग़लत जवाब दे सकता है और कम्प्यूटर उस मद को विसंगति के रूप में पहचानेगा. यदि परीक्षार्थी पहले प्रश्न का उत्तर देने में चूक जाता है, तो ज़रूरी नहीं कि उसके प्राप्तांक घट कर आधे हो जाएंगे.


title: स्नातक प्रबंधन प्रवेश परीक्षा

text: इसके अलावा, रिक्त छोडे गए प्रश्न (जो हल नहीं किए गए) परीक्षार्थी के लिए, प्रश्नों के ग़लत उत्तर से ज़्यादा तकलीफ़देह हैं। यह SAT के बिलकुल विपरीत है, जिसमें ग़लत उत्तर के लिए दंड का प्रावधान है। प्रत्येक परीक्षा खंड में कई प्रयोगात्मक प्रश्न भी शामिल होते हैं, जिन्हें परीक्षार्थी के प्राप्तांकों में जोड़ा नहीं जाता है, लेकिन भावी परीक्षा की औचित्य को जांचने के लिए शामिल किया जाता हैं।


title: स्नातक प्रबंधन प्रवेश परीक्षा

text: मौखिक और परिमाणात्मक खंड में प्राप्तांकों का विस्तार 0 से 60 के बीच होता है। विश्लेषणात्मक-लेखन मूल्यांकन में प्राप्तांकों का विस्तार 0 से 6 के बीच है और यह GMAT के दो निबंधों के श्रेणी निर्धारण के औसत को दर्शाता है। निबंधों के लिए अंकों का अर्जन, मौखिक और परिमाणात्मक खंडों से भिन्न होता है और कुल प्राप्तांकों में इनकी गिनती नहीं होती है।


title: स्नातक प्रबंधन प्रवेश परीक्षा

text: पिछले पांच साल में प्राप्त सभी अंक और निरसन, छात्र के प्राप्तांक रिपोर्ट पर होंगे, जो कि प्राप्तांक-रिपोर्ट में पिछले तीन प्राप्तांकों और निरसन को दर्शाने की विगत नीति में परिवर्तन है।


title: स्नातक प्रबंधन प्रवेश परीक्षा

text: अधिकांश स्कूल, आवेदकों द्वारा अर्जित प्राप्तांकों से संबंधित न्यूनतम स्वीकार्य प्राप्तांक या विस्तृत आंकड़े प्रकाशित नहीं करते हैं। तथापि, आम तौर पर स्कूल अपनी नवीनतम भर्ती के औसत और औसत प्राप्तांक प्रकाशित करते हैं, जिनका इस्तेमाल गाइड के रूप में किया जा सकता है।


title: स्नातक प्रबंधन प्रवेश परीक्षा

text: लोकप्रिय पत्रिकाओं और रैंकिंग सेवाओं में सूचीबद्ध लगभग सभी शीर्षस्थ बिज़नेस स्कूलों के औसत प्राप्तांक 600 से ऊपर और 700 से नीचे है।


title: स्नातक प्रबंधन प्रवेश परीक्षा

text: पूर्वस्नातक स्तर पर अच्छा प्रदर्शन, उत्कृष्ट संदर्भ और/या संबंध, विशेष रूप से दमदार प्रयोज्यता वाले निबंध, या कम प्रतिनिधित्व वाले समूह से जुड़े होना जैसी वास्तविक जगत की प्रभावशाली उपलब्धियों के ज़रिए परीक्षा में कम प्राप्तांक पाने की कमी को पूरा किया जा सकता है।


title: स्नातक प्रबंधन प्रवेश परीक्षा

text: आज जो संस्थान स्नातक प्रबंधन प्रवेश परिषद (GMAC) के नाम से जाना जाता है, 1953 में वह नौ बिज़नेस स्कूलों के एक संगठन के रूप में शुरू हुआ, जिसका लक्ष्य था योग्य आवेदकों के चयन में बिज़नेस स्कूलों की मदद के लिए मानकीकृत परीक्षा विकसित करना.प्रस्तावित पहले वर्ष में, इस मूल्यांकन को (जिसे अब स्नातक प्रबंधन प्रवेश परीक्षा के रूप में जाना जाता है) केवल 2000 से कुछ अधिक बार लिया गया था; हाल के वर्षों में, वार्षिक तौर पर 200,000 से ज़्यादा बार लिया गया है। प्रारंभ में 54 स्कूलों द्वारा प्रवेश के समय परीक्षा प्रयुक्त हुई थी, लेकिन अब विश्व भर में 1500 से अधिक स्कूलों तथा 1800 कार्यक्रमों द्वारा इसका प्रयोग किया जाता है।


title: स्नातक प्रबंधन प्रवेश परीक्षा

text: 2005 के बाद से परीक्षा का संचालन GMAC कर रहा है। 1 जनवरी, 2006 को GMAC ने विक्रेताओं को बदल कर ACT Inc में संयोजित किया, जो विश्व भर में परीक्षा केंद्रों पर परीक्षा के लिए, परीक्षा प्रश्न, तथा CAT सॉफ्टवेयर और Pearson Vue को विकसित करता है।


title: स्नातक प्रबंधन प्रवेश परीक्षा

text: 23 जून, 2008 को GMAC द्वारा एक धोखे के घोटाले की स्वीकारोक्ति की गई थी, जिसमे कुछ 6000 भावी एमबीए छात्र शामिल थे, जिन्होंने ScoreTop.com वेबसाइट पर सदस्यता ग्रहण किया था और संभवतः GMAT में प्रयुक्त "लाइव" सवाल देखे थे। GMAC ने गंभीर सुधारोपायों की घोषणा की थी, जिसमें प्रयोक्ताओं के प्राप्तांकों को रद्द करना, उनके अंक प्राप्त करने वाले स्कूलों को सूचित करना और भावी परीक्षाओं में भाग लेने पर प्रतिबंध लगाना शामिल है। 27 जून को GMAC ने आवेदकों को आश्वस्त किया कि केवल Scoretop के वेबसाइट का उपयोग करके जान-बूझ कर धोखा देने वाले आवेदक ही प्रभावित होंगे. "वॉल स्ट्रीट जरनल" ने बाद में रिपोर्ट किया कि घोटाले के मद्दे नजर 84 परीक्षार्थियों के प्राप्तांक रद्द किए गए।


title: स्नातक प्रबंधन प्रवेश परीक्षा

text: इसके अलावा, "प्रॉक्सी" या "रिंगर" द्वारा परीक्षा देने के मामलों की प्रतिक्रिया में, जहां छात्र अपनी जगह परीक्षा देने के लिए किसी और को भुगतान करते हैं, GMAC  इस वर्ष से परीक्षा केंद्रों पर फ़ुजित्सु "PalmSecure" (हथेली की नस की स्कैनिंग तकनीक) शुरू करने जा रहा है। कोरिया और भारत के केंद्रों में सबसे पहले और उसके बाद 2008 के अंत तक संयुक्त राज्य अमेरिका में स्कैनिंग उपकरण उपलब्ध कराए जाएंगे. GMAC ने मई 2009 तक इन्हें सभी परीक्षण केंद्रों में समन्वित करने की योजना बनाई है।


title: स्नातक प्रबंधन प्रवेश परीक्षा

text: 2013 में अगली पीढ़ी के लिए एक GMAT सेट को शुरू करने की योजना के बारे में GMAC ने घोषणा की है। अंतर्राष्ट्रीय विभिन्नताओं पर और अधिक दृढ़ता से ग़ौर किया जाएगा.


title: स्नातक प्रबंधन प्रवेश परीक्षा

text: परीक्षार्थी निम्नलिखित दो तरीकों में से किसी एक तरह अपना पंजीकरण करा सकता है:परीक्षा-तिथि तय करने के लिए, किसी निर्दिष्ट परीक्षा केंद्र से संपर्क करना होगा.


title: स्नातक प्रबंधन प्रवेश परीक्षा

text: अन्य कंपनियों के पास परीक्षा की तैयारी के विभिन्न विकल्प उपलब्ध हैं, जिसमें GMAT पुस्तकों के उपयोग द्वारा स्वयं पढ़ाई करना, कक्षा में GMAT की तैयारी से संबंधित पाठ्यक्रम (लाइव या ऑन-लाइन), या निजी अध्ययन शामिल हो सकता है।


title: Tagged

text: Tagged.com 2004 में स्थापित एक सामाजिक नेटवर्किंग साइट है। भ्रामक थोक मेल भेजने के लिए Tagged कई ग्राहकों की शिकायतों का विषय रहा है और उपभोक्ता धोखा-विरोधी अधिवक्ताओं द्वारा इसे एक फ़िशिंग एवं स्पैमिंग साइट और एक "ई-मेल स्केम" माना जाता है। इसका मुख्यालय संयुक्त राज्य अमेरिका के सैन फ्रांसिस्को, कैलिफोर्निया में है।


title: Tagged

text: Tagged Inc. की सह-स्थापना हार्वर्ड स्नातक एवं उद्यमी ग्रेग त्सेंग और जोहान स्क्लिएर स्मिथ द्वारा की गई थी। Tagged.com को अक्टूबर 2004 में Tagged Inc. द्वारा शुरू किया गया था और यह निजी स्वामित्व में है।


title: Tagged

text: Tagged Inc. ने सिलिकन वैली उद्यम पूंजी फर्म मेफ़ील्ड कोष से निधिकरण में $7 मिलियन धन उठाया है। इस साइट ने शुरू में अमेरिका के उच्च विद्यालय के छात्रों को अपना लक्ष्य बनाया था, लेकिन बाद में उसने इसे दुनिया भर के 13 और उससे अधिक उम्र के प्रयोक्ताओं के लिए खोल दिया. 2007 की शुरुआत में कंपनी लाभान्वित हुई. साइट अपने उपयोगकर्ताओं को प्रोफ़ाइल तैयार करने और अनुकूलित करने, संदेश भेजने, टिप्पणी अंकित करने, बुलेटिन प्रस्तुत करने, स्थिति को अनुकूलित करने, फ़ोटो ब्राउज़ करने, वीडियो देखने, खेल खेलने, उपहार देने, टैग लगाने, चैट करने और मित्र बनाने की अनुमति देती है। प्रारंभिक नवप्रवर्तनों में साइट के चित्रात्मक अंतरफलक के एक भाग के रूप में अन्य पक्ष विहजिट्स और यूट्यूब का उपयोग शामिल है।


title: Tagged

text: मार्च 2008 में API के साथ ई-मेल संपर्कों के संबंध में माइक्रोसॉफ्ट द्वारा सामाजिक नेटवर्किंग साइट यथा Tagged, Facebook, Linkedin, Bebo और hi5 से व्यावसायिक साझेदारी की घोषणा की गई, जो कि लागू किया जा चुका है। अन्य साझेदारियों में Slide, RockYou, PhotoBucket, Meebo, Razz और Jangl शामिल हैं। 2008 के अंत में, Tagged ने होरैज़न टेक्नॉलजी फाइनेंस एंड लीडर वेंचर्स से $5 मिलियन उद्यम कर्ज लिया।


title: Tagged

text: दिसंबर 2008 में, सोशल नेटवर्किंग वॉच ने रिपोर्ट किया कि हिटवार, Nielsen एवं ComScore द्वारा Tagged.com ने क्रमशः 4था स्थान और 9वां और 19वां स्थान पाया है। जून 2009 में, TechCrunch ने Tagged को उनके अद्वितीय "सामाजिक नेटवर्क मूल्यांकन मॉडल" के अनुसार दुनिया की 6वीं सबसे मान्य सामाजिक नेटवर्किंग साइट के रूप में स्थान दिया.


title: Tagged

text: टाइम पत्रिका के एक लेख में Tagged को "विश्व की सबसे खिझाऊ वेबसाइट" कहा गया है। Tagged, ई-मेल उपयोगकर्ताओं से उनके यूज़र-नेम और पासवर्ड पूछता है, फिर संपर्क के लिए ई-मेल पता-पुस्तिका देखता है और Tagged का उपयोग न करने वाले लोगों को यह कहते हुए निमंत्रण भेजता है कि उन्हें "एक मित्र के रूप में शामिल" कर लिया गया है या निमंत्रणकर्ता ने उन्हें Tagged पर तस्वीरें भेजी हैं। इस प्रक्रिया की प्रौद्योगिकी प्रेस और उपयोगकर्ताओं द्वारा आलोचना की गई। ये ई-मेल, Black Web 2.0 द्वारा संभाव्य स्पैम के रूप में चर्चित रहे.वायरस के समरूप होने का उल्लेख, शहरी आख्यानों के साइट Snopes.com सहित, अक्सर हुआ है। न्यूयॉर्क टाइम्स ने इस अभ्यास को "संपर्क स्क्रेपिंग" के रूप में कहा.


title: Tagged

text: जुलाई 2009 में न्यूयॉर्क के अटॉर्नी जनरल एंड्रयू क्यूमो ने "भ्रामक ई-मेल मार्केटिंग और गोपनीयता पर हमले" के लिए Tagged.com पर मुकदमा दायर करने के अपने इरादे की घोषणा की थी। प्रेस विज्ञप्ति के अनुसार Tagged.com "भ्रामक ई-मेल प्रचार, पहचान की चोरी और गोपनीयता पर हमले" में जुटा है।


title: Tagged

text: Tagged की सह-स्थापना के पहले, ग्रेग त्सेंग, इंटरनेट इनक्यूबेटर कंपनी जम्पस्टार्ट टेक्नॉलजीस के CEO और सह-संस्थापक थे। मार्च 2006 में जम्पस्टार्ट टेक्नॉलजीस ने CAN-SPAM अधिनियम के तहत कथित उल्लंघन के लिए संघीय व्यापार आयोग समझौता किया, जिसमें $900,000 का जुर्माना तो शामिल था, लेकिन अपराध की कोई स्वीकारोक्ति नहीं थी।


title: Tagged

text: जनता द्वारा असंख्य शिकायतों के बाद, ISP, Qtel ने क़तर में Tagged.com को फरवरी 2009 से बंद कर दिया. Tagged.com, क़तर की सबसे अधिक विजिट वाली 10 साइटों में से एक रह चुकी है।


title: मनोरोग विज्ञान

text: मनोरोग विज्ञान या मनोरोग विद्या (Psychiatry) चिकित्सा क्षेत्र की एक विशेषज्ञता (specialty) है जो मनोविकारों का अध्ययन करती है।


title: मनोरोग विज्ञान

text: मनोविकार विज्ञान आधुनिक युग का एक नवीन विज्ञान है। 20वीं सदी में ही इस विज्ञान के विभिन्न अंगों में महत्व की खोजें हुई हैं। 19वीं शताब्दी तक विभिन्न प्रकार के मनोविकार ऐसे रोग माने जाते थे जिनका साधारण चिकित्सक से कोई संबंध नहीं था। जटिल मनोविकार की अवस्था में रोगी को मानसिक चिकित्सालयों में रख दिया जाता था, ताकि वह समाज के दूसरे लोगों का कोई नुकसान न कर सके। इन चिकित्सालयों में भी उसका कोई विशेष उपचार नहीं होता था। चिकित्सकों को वास्तव में उसकी चिकित्सा के विषय में स्पष्ट ज्ञान ही न था कि चिकित्सा कैसे की जाय।


title: मनोरोग विज्ञान

text: अब परिस्थिति बदल गई है। मनोविकार विज्ञान को एक अँधियारी कोठरी नहीं मान लिया गया है, जिसका संबंध थोड़े से मनोविक्षिप्त लोगों से है, वरन् यह विज्ञान इतना महत्व का विषय माना गया है कि इसका समुचित ज्ञान न केवल कुशल शारीरिक चिकित्सक को, वरन् समाज के प्रत्येक सेवक और कार्यकर्ता, शिक्षक, समाजसुधारक तथा राजनीतिक नेता को भी होना आवश्यक है। इतना ही नहीं, इसके ज्ञान की आवश्यकता प्रत्येक सुशिक्षित नागरिक को भी है। यदि कोई प्रबल मनोविकार मन में आ गया और हमें उसका ज्ञान नहीं हुआ, तो हम उससे मुक्त होने के लिये किसी विशेषज्ञ की सहायता भी न ले सकेंगे।


title: मनोरोग विज्ञान

text: कोई भी व्यक्ति, जो पूर्ण स्वस्थ है और जिसकी बुद्धि की सभी लोग प्रशंसा करते हैं, अपने मन का संतुलन किसी समय खोकर विक्षिप्त हो सकता है। फिर वह समाज के लिये निकम्मा हो जाता है। मनुष्य को चाहिए कि वह ऐसी परिस्थितियों का ज्ञान कर ले जिससे वह किसी प्रकार की असाधारण मानसिक अवस्था में न आ जाय, अर्थात् मानसिक रोग से पीड़ित न हो जाय। फिर मानसिक चिकित्सा कराने के लिये भी मनोविकार विज्ञान में श्रद्धा होना आवश्यक है।


title: मनोरोग विज्ञान

text: मानव की विशेष आवश्यकता की पूर्ति के लिये मनोविकार विज्ञान का विकास हुआ। यह 20वीं शताब्दी की एक विशेष देन का परिणाम है। इस शती में मनुष्य की कार्यक्षमता और उसकी सुखसामग्रियों में कल्पनातीत अभिवृद्धि हुई है। उसकी तार्किक शक्ति और वैज्ञानिक चमत्कार अत्यधिक बढ़ गए हैं। इसके साथ साथ उसकी मानसिक क्रियाएँ भी पहले से कई गुनी बढ़ गई है। यह कोरी बकवाद नहीं हैं कि प्रतिभा और पागलपन एक दूसरे के पूरक हैं। बुद्धिविकास के साथ साथ विक्षिप्तता का भी विकास होता है। विज्ञान सुखद सामग्रियों में वृद्धि करता है, तो दु:खद परिस्थितियों का भी सृजन करता है। वह बाह्य परिस्थितियों के सुलझाव पैदा करने के साथ साथ नई मानसिक उलझनें भी उत्पन्न कर देता है। एक ओर विज्ञान मनुष्य की सुरक्षा बढ़ा देता है, तो दूसरी ओर अचिंत्य चिंताओं को भी उत्पन्न कर देता है। अतएव यह कहना अतिशयोक्ति नहीं होगी कि 20वीं शताब्दी विक्षिप्तता की शताब्दी है। यदि इसने विक्षिप्तता को बढ़ाया है, तो उसके शमन के विशेष उपाय खोजना भी इसी का काम है। जो देश जितना ही सभ्यता में प्रगतिशील हे, उसमें विक्षिप्ततानिवारक चिकित्सक और चिकित्सालय भी उतने अधिक हैं। अतएव मनोविकारों के निवारण हेतु अनेक प्रकार की मनोवैज्ञानिक खोजें मानवविज्ञान के विभिन्न क्षेत्रों में हो रही है।


title: मनोरोग विज्ञान

text: डाक्टर फ्रायड के पूर्व मानसिक रोगों की चिकित्सा के लिये डाक्टर लोग भौतिक ओषधियों का ही उपयोग प्राय: करते थे। कुछ लोग इन रोगों को शांत करने के लिये तंत्रोपचार का उपयोग करते थे। तंत्रोपचार का आधार विश्वास और निर्देश रहता है। आज भी इस विधि का उपयोग ग्रामीण अशिक्षित लोगों में अधिकतर होता है। बेल्जियम के प्रसिद्ध मानसोपचारक डा मेसमर ने सम्मोहन और निर्देश का व्यापक उपयोग मानसिक रोगों के उपचार में किया। इससे मनोजात शारीरिक रोगों का भी निवारण होता था। फ्रांस के ब्रन हीम और शारको नामक विद्वानों ने संमोहन की उपयोगिता मानसोपचार में बताई। रोगी अपनी संमोहित अवस्था में दबी मानसिक भावना को उगल देता था और इस प्रकार के रेचन से वह रोगमुक्त भी हो जाता था। फ्रांस के नेंसन के डाक्टर इमील कूये ने मानसिक रोगों के उपचार में निर्देश का उपयोग किया, परंतु इन सभी विधियों से मनोविकार विज्ञान की विशेष उन्नति नहीं हुई। इसके लिये मन का गंभीर प्रयोगात्मक अध्ययन करना आवश्यक था। यह काम डाक्टर फ्रायड ने किया। अब यह माना जाने लगा कि मन की विभिन्नताओं का ज्ञान किए बिना और उनमें चलनेवाली प्रक्रियाओं के जाने बिना किसी भी व्यक्ति को उसके मनोविकार से मुक्त नहीं किया जा सकता।


title: मनोरोग विज्ञान

text: डाक्टर फ्रायड के अनुसार मन के तीन स्तर हैं : चेतन, अवचैतन और अचेतन। मन तीन प्रकार के कार्य भी करता है : इच्छाओं का निर्माण, उनका नियंत्रण और उनकी संतुष्टि। पहला काम भोगाश्रित मन का है, दूसरा काम नैतिक मन का है और तीसरा काम अहंकार का है। इच्छाओं का जन्म प्राय: अचेतन स्तर पर होता है, उनका नियंत्रण अवचेतन पर और उनकी संतुष्टि चेतन स्तर पर होती है। मनुष्य के भोगेच्छुक मन और नैतिक मन में प्राय: संघर्ष चलता रहता है। जब यह संघर्ष मनुष्य की चेतना में चलता है, तब वह दु:खदायक चाहे जितना भी हो पर रोग का कारण नहीं बनता, किंतु जब प्रयत्नपूर्वक कठोरता से किसी प्रबल इच्छा का दमन नैतिक मन के द्वारा हो जाता है, तब संघर्ष मानसिक चेतना के स्तर पर न होकर मनुष्य के अचेतन मन में होने लगता है। इस संघर्ष का होना ही मानसिक रोग है और व्यक्ति को इस संघर्ष से मुक्त करना उसकी मानसिक चिकित्सा है, जो मनोविकार विज्ञान का ध्येय है। इसके लिये रोगी को मानसिक शिथिलीकरण की अवस्था में लाया जाता है और फिर उसे अपने अप्रिय अथवा अनैतिक अनुभवों को स्मरण करने का निर्देश दिया जाता है। इसके लिये कुछ लोग अब भी संमोहन विधि का उपयोग करते हैं, परंतु फ्रायड रोगी का मनोविश्लेषण करते थे। इस विधि में रोगी को शांत और शिथिल अवस्था में लाकर मन में आनेवाले सभी विचारों और चित्रों को कहते जाने के लिये कहा जाता है। इस प्रकार कभी कभी रोगी बहुत पुराने अप्रिय अनुभवों को कह डालता है। जब वे अनुभव पूरे सजीव हो जाते हैं और रोगी उनके अनुसार लज्जा, ग्लानि, हर्ष, विषाद का उसी प्रकार अनुभव करता है, जैसा पहली बार किया था, तब उसके भावों का रेचन हो जाता और रोग के अनेक लक्षण समाप्त हो जाते हैं। रोगी का लाभ कोरी बौद्धिक स्मृति से नहीं होता, वरन् पुराने अनुभवों की सजीव स्मृति, अर्थात् भावपूर्ण स्मृति, से होता है।


title: मनोरोग विज्ञान

text: जब किसी दमित भाव का रेचना होता है, तब वह पहले पहल मानसिक चिकित्सक पर ही आरोपित हो जाता है। भाव के बाहर आने के लिये रोगी का चिकित्सक के प्रति स्नेह का रुख होना नितांत आवश्यक है। जब तक रोगी और चिकित्सक में हृदय की एकता नहीं होती, दमित इच्छा अवचेतना के स्तर पर आती ही नहीं। फिर यह स्नेह दिन प्रति दिन बढ़ता जाता है। जैसे जैसे चिकित्सक पर रोगी की श्रद्धा बढ़ती जाती है, उसका रोग कम होता जाता है। अपने रोग से मुक्त होते समय रोगी चिकित्सक को बहुत प्यार करने लगता है। इस प्यार का बढ़ना और रोगमुक्ति एक ही तथ्य के दो पहलू हैं। अब चिकित्सक का कर्त्तव्य होता है कि वह रोगी के प्रेम के आवेग को उसके उचित पात्र पर मोड़ दे, अथवा उसका उपयोग किसी रचनात्मक कार्य में कराए। चिकित्सक रोगी को भावात्मक रचनावलंबन प्राप्त कराने का प्रयास करता रहता है। वह उसे अपने आपका ज्ञान बढ़ाने के लिये प्रोत्साहित करता है। रोगी को रोगमुक्त तभी समझा जा सकता है, जब वह न केवल रोग के सभी लक्षणों से मुक्त हो गया हो, वरन् उसे भावात्मक स्वावलंबन और आत्म सुझ प्राप्त हो गए हों। मनोविकार विज्ञान इसी मनोदशा की प्राप्ति का साधन है।


title: मनोरोग विज्ञान

text: मानसिक चिकित्साविज्ञान की नई खोजें मनोविज्ञान के अतिरिक्त दूसरी दिशाओं में भी हुई हैं। इनमें से दो प्रधान हैं :


title: मनोरोग विज्ञान

text: मानसिक रोगी के मन में संघर्ष चलते रहने के कारण वह अनिद्रा का शिकार हो जाता है। अब यदि ऐसे व्यक्ति को किसी प्रकार नींद लाई जाय, तब संभव है कि उसका रोग हलका हो जाय। मानसिक रोगी को दो स्थलों पर सदा लड़ते रहना पड़ता है, एक भीतरी और दूसरी बाहरी। उसे बाहरी और भीतरी चिंताएँ सताती रहती हैं। इसके कारण वह असाधारण रुकावट का अनुभव करता है। इससे वह अपनी नींद खो देता है। नींद के खो जाने से उसकी थकावट और भी बढ़ जाती है और फिर वह पागलपन की स्थिति में आ जाता है। यदि उसे नींद आने लगे, तो उसकी मानसिक शक्ति बहुत कुछ संचित हो जाय और वह अपनी बाहरी समस्याओं को हल करने में समर्थ हो जाय। इसके बाद उसकी भीतरी समस्याओं की भयंकरता भी कम हो जाती है। अतएव जो भी ओषधि रोगी को नींद ला दे, वह उसे लाभप्रद होती है। इसके लिये भारतीय आयुवैदिक ओषधि सर्पगंधा है, या ऐलोपैथिक विधि से बनी निद्रा लानेवाली टिकिया हैं।


title: मनोरोग विज्ञान

text: जटिल मानसिक रोगों से पीड़ित व्यक्ति को कभी कभी अचेतन अवस्था में लाया जाता है। इसके लिये उसे इंसुलीन का इंजेक्शन दिया जाता है। इसके देने के बाद रोगी इधर उधर छटपटाता है और शारीरिक ऐंठन व्यक्त करता है। बार बार इंजेक्शन देने पर रोगी की तोड़ फोड़, मारपीट की प्रवृत्ति शांत हो जाती है। उसका मन शिथिलीकरण की अवस्था में आ जाता है। इससे फिर रोगी स्वाभाविक रूप से स्वास्थ्य लाभ करता है। इसी प्रकार का उपचार बिजली के झटकों से भी होता है। इनसे रोगी को अर्धचेतन अथवा अचेतन अवस्था में लाया जाता है। उसकी चेष्टाएँ प्रतीक रूप से दमित भावों का रेचन करती हैं। जटिल रोगियों के उपचार में प्राय: बिजली के झटकों से ही काम लिया जाता है। जब इनका प्रयोग पहले पहल हुआ था, तब इस उपचार विधि से बड़ी आशा हुई थी, पर ये सभी आशाएँ पूरी नहीं हुईं।


title: मनोरोग विज्ञान

text: कुछ मानसिक रोगों की चिकित्सा प्राकृतिक ढंग से भी होती है। रोगी अपने जटिल कामों को छोड़ जब प्रकृति में भावलीन होने लगता है, तब उसे मानसिक साम्य स्वत: प्राप्त हो जाता है। हमारी वर्तमान सभ्यता में सामाजिक तनाव के अवसर अत्यधिक बढ़ गए हैं। जब मनुष्य अपनी साधारण दिनचर्या को छोड़ अपने मन को आराम देने लग जाता है, तब उसे स्वास्थ्यलाभ हो जाता है। डा युंग के कथानुसार रोग मनुष्य को आराम की आवश्यकता दर्शाने के लिये आता है। वह उसे अपनी इच्छाओं को वश में लाने का सबक सिखाता है। एडवर्ड कारपेंटर के अनुसार हमारी वर्तमान सभ्यता ही मानसिक रोग है। यह हमें प्राकृतिक जीवन से दूर हटाती है। यह हमारी इच्छाओं को इतना बढ़ा देती है कि उनकी पूर्ति में हम सदा अपने आपको डुबो देते हैं। जिस विधि से इन व्यर्थ की इच्छाओं में कमी हो, वही मानसिक स्वास्थ्य की सर्वोत्तम ओषधि है। अतएव प्राकृतिक जीवन मानस-रोग-निवारण का उत्तम उपाय है।


title: मनोरोग विज्ञान

text: मनोविकार विज्ञान में न केवल प्राकृतिक जीवन का स्थान है, वरन् धर्म का भी है। अनेक मानसिक विकार तृष्णा की वृद्धि से और संयम की कमी से उत्पन्न होते हैं। धर्म तृष्णा की वृद्धि को रोकता और संयम को बढ़ाता है। अतएव वह अनेक प्रकार के मनोविकारों को पैदा ही नहीं होने देता। दूसरे, धर्म का संबंध साहित्य और कला से अनिवार्य रूप से रहता है। इनके द्वारा मनुष्य की निम्न कोटि की इच्छाओं का उदासीकरण होता रहता है। इसके कारण मनुष्य की इन इच्छाओं और नैतिक बुद्धि में संघर्ष नहीं होता और मानसिक ग्रंथियों के बनने का अवसर ही नहीं आता।


title: मनोरोग विज्ञान

text: मनोविकार विज्ञान इस प्रकार हमारी दृष्टि मानव समाज में प्रचलित जीवन के उन पुराने तरीकों और मूल्यों की ओर फेर देता है, जिनके ह्रास के कारण मनुष्य को अनेक प्रकार के मानसिक क्लेश भोगने पड़ते हैं। इस ज्ञान के सहारे सामाजिक मूल्यों और संस्कृति का जो निर्माण होगा, वह मनुष्य के जीवन को स्थायी स्वास्थ्य प्रदान करेगा। इसी आशा से इस विज्ञान का विस्तार न केवल मानसिक चिकित्सकों द्वारा हो रहा है, वरन् सभी समाज-कल्याण-चिंतकों द्वारा हो रहा है।


title: मनोरोग विज्ञान

text: भारत में मनोरोग विज्ञान अभी तक अल्प विकसित अवस्था में है। मनोरोगों के बारे में आम व्यक्ति की जानकारी गलत धारणाओं से भरी है। आज के वैज्ञानिक युग में भी भूत-प्रेत, ऊपरी साया, देवी-देवता, मौसम, नक्षत्र, भाग्य, बुरे कर्मों का फल आदि को इन रोगों का कारण माना जाता है। इसलिए ओझा, पुजारी, मौलवी, साधु, नकली वैद्य, नीम-हकीम, अप्रशिक्षित यौन-विशेषज्ञ इत्यादि अवैज्ञानिक रूप से मनोरोग चिकित्सकों का कार्य कर रहे हैं।


title: मनोरोग विज्ञान

text: सामान्य चिकित्सक एवं चिकित्सा-विशेषज्ञ मनोरोगों को सही समय पर पहचानने तथा रोगियों को मनोरोग चिकित्सक के पास भेजने में प्राय: असमर्थ हैं। इसके कई कारण हैं; जिनके प्रमुख हैं : धन लोलुपता, अपर्याप्त जानकारी, अपर्याप्त प्रशिक्षण, मनोचिकित्सकों की कमी, गरीबी, रोगी या उसके रिश्तेदारों द्वारा मनोरोग को स्वीकार न करना, आदि। समाचार-पत्र तथा अन्य प्रचार-प्रसार माध्यम भी लोगों को मनोरोगों के बारे में सही जानकारी देने में असफल रहे हैं। परिणामस्वरूप लोगों में इन रोगों के बारे में डर व अज्ञानता की गलत धारणाएं दूर नहीं हुई हैं।


title: मनोरोग विज्ञान

text: भारत की 100 करोड़ से अधिक आबादी पर मात्र लगभग 4000 मनोरोग चिकित्सक हैं। यह संख्या बहुत कम है। भारत में 42 मनोरोग के अस्पताल हैं जिनमें लगभग बीस हजार बिस्तर हैं। हाल ही में सभी सरकारी अस्पतालों में मनोरोग चिकित्सा प्रदान करने की योजना बनायी गयी है ताकि मनोरोगियों को सामान्य अस्पतालों में ही चिकित्सा प्रदान की जा सके। परन्तु मनोरोग चिकित्सकों का काफी समय और मनोरोग चिकित्सालयों को मिलने वाली काफी अधिक सहायता नशेड़ियों के उपचार में खर्च हो जाती है।


title: लाओ किप

text: कीप (लाओ: ກີບ; कोड: LAK; चिह्न: ₭ या ₭N) 1952 से लाओस की मुद्रा है। एक कीप सौ अत् (ອັດ)। से विभाज्य है।


title: लाओ किप

text: फ्रांसीसी अधिकारियों द्वारा क्षेत्र पर कब्जा किए जाने से पहले वियनितएन की मुक्त कीप सरकार ने 1945-1946 में 10, 20 और 50 अत् और 10 कीप मूल्यवर्ग के नोट जारी किए थे।


title: लाओ किप

text: 1952 में कीप को फ्रांसीसी इंडोचाइना पियास्त्रे के स्थान पर पुनः जारी किया गया। कीप (फ्रांसीसी में पियास्त्रे) सौ अत् (लाओ) अथवा सेंट (फ्रांसीसी) से समविभाजित था।


title: लाओ किप

text: सिक्के फ्रांसीसी और लाओ भाषा में 10, 20 और 50 अत् मूल्यवर्ग के जारी किए गए। चीनी सिक्कों की तरह सभी सिक्के एल्यूमिनियम के बने हुए थे, जिनके बीच में छेद था। सिक्के केवल 1952 में जारी किए गए थे।


title: लाओ किप

text: 1953 में इंस्टीट्यूट देस इतेत्स दू काम्बोज, दू लाओस इत दू वियतनाम की लाओ शाखा ने पियास्त्रे और कीप जारी किए। नोट 1, 5, 100 और 1000 कीप/पियास्त्रे के थे।


title: लाओ किप

text: 1957 में सरकार न केवल कीप में नोट जारी किए। नोट 1, 5, 10, 20, 50, 100 और 500 कीप मूल्यवर्ग के थे। 1963 में 200 और 1000 मूल्यवर्ग के कीप जोड़े गए, जिसके बाद 1975 में 5000 कीप जारी किया गया। सभी बैंकनोट फ्रांस में छापे गए थे।


title: लाओ किप

text: पाथेट लाओ के नियंत्रण वाले क्षेत्र में 1976 से पहले पाथेट लाओ कीप 1, 10, 20, 50, 100, 200 और 500 मूल्यवर्ग में जारी किए गए। नोटों की छपाई चीन में हुई थी। 1976 में पातेट लाओ द्वारा पूरे देश पर अधिकार जमा लेने के बाद शाही कीप के स्थान पर पूरे देश में पाथेट लाओ चलन में आ गए। दोनों मुद्राओं की बीच विनिमय दर एक पाथेट कीप = 20 शाही कीप रखी गई थी।


title: लाओ किप

text: 1980 में 10, 20 और 50 अत् मूल्यवर्ग के सिक्के जारी किए गए, जिसके बाद 1985 में 1, 5, 10, 50 मूल्यवर्ग के कीप सिक्के जारी किए गए। हालांकि, मुद्रास्फिति की वजह से लाओस में वतर्मान समय में सिक्के चलन में नहीं हैं।


title: लाओ किप

text: 1979 में 1, 5, 10, 20, 50 और 100 मूल्यवर्ग के कीप नोट जारी किए गए। 1988 में 500 कीप नोट शामिल किया गया। जिसके बाद में 1992 में 1000 कीप, 1997 में 2000 और 5000 कीप, 2002 में 10,000 और 20,000 कीप और 17 जनवरी 2006 को 50,000 मूल्यवर्ग के कीप जारी किए गए।


title: द्विध्रुवी विकार

text: द्रिध्रुवी विकार एक गंभीर प्रकार का मानसिक रोग है जो एक प्रकार का मनोदशा विकार है। इस रोग से ग्रसित रोगी की मनोदशा बारी-बारी से दो विपरीत अवस्थाओं में जाती रहती है। एक मनोदशा को सनक या उन्माद और दूसरी मनोदशा को अवसाद कहते हैं। सनक की मनोदशा में रोगी अति-आशावादी हो सकता है; अपने बारे मे बढ़ी-चढ़ी धारणा रख सकता है (जैसे मैं बहुत धनी, रचनाशील या शक्तिशाली हूँ); व्यक्ति अति-क्रियाशील हो सकता है (धड़ाधड़ भाषण, तेज गति से बदलते हुए विचार आदि); रोगी सोना नहीं चाहता या सोने को अनावश्यक कहता है आदि। दूसरी तरफ अवसाद की मनोदशा में रोगी उदास रहता है; उसको थकान लगती है; अपने को दोषी महसूस करता है या उसमें आशाहीनता दिखायी देती है।


title: द्विध्रुवी विकार

text: ऐसे व्यक्ति का मूड जल्दी-जल्दी बदलता है। वह कभी खुद को एकदम से खुश महसूस करता है तो एकाएक से अवसाद की अवस्था में भी पहुंच जाता है। खुशी और दुख दोनों ही अवस्थाएं सामान्य नहीं होती है। खुशी की इस अवस्था को मेनिक कहा जाता है। द्रिध्रुवी विकार को मुख्यत: तीन श्रेणियों में बांटा गया है-  यह विकार पुरुषों और महिलाओं दोनों को प्रभावित करता है। चूंकि यह मस्तिष्क के प्रकायों को प्रभावित करता है जिससे इसका प्रभाव लोगों के सोचने, व्यवहार और महसूस करने में देखा आता है। इसके कारण अन्य लोगों का उनकी स्थिति को समझ पाना मुश्किल हो जाता है। सामान्यत: वयस्कों में ये स्थिति एक हफ्ते से लेकर, एक महीने तक रहती है। कई मामलों में यह इससे कम भी हो सकती है। मेनिक और डिप्रेशन की स्थिति अनियमित होती है और इसका साथी भी समान नहीं होता। यानि हमेशा इसके लक्षण समान नहीं होते। हर व्यक्ति के व्यक्त्वि के अनुसार ये अलग-अलग प्रकट होते हैं।


title: द्विध्रुवी विकार

text: द्रिध्रुवी विकार के कारण कुछ लोगों को ड्रग्स और मदिरा की लत लग जाती हैं। इससे ग्रसित लोगों के लिए मदिरा और ड्रग्स बेहद हानिकारक सिद्ध होते हैं और वह व्यक्ति की स्थिति को ज्यादा खराब कर देते है जिससे चिकित्सक के लिए उसका उपचार करना अधिक मुश्किल हो जाता है।


title: द्विध्रुवी विकार

text: द्रिध्रुवी मूड विकारका अब तक कोई सर्वमान्य वैज्ञानिक हल सामने नहीं आया है। ज्यादातर वैज्ञानिक इसके लिए जैवरासायनिक, आनुवांशिक और वातावरण को उत्तरदायी मानते हैं। ऐसा मस्तिष्क के रसायनों (स्नायुसंचारी) में असंतुलन की वजह से होता है। स्नायुसंचारी (न्यूरोट्रांसमीटर) में असंतुलन की वजह से मूड को नियंत्रित करने वाला सिस्टम गड़बड़ा जाता है। वहीं इसके लिए जीन भी प्रमुख कारक होते हैं। यदि किसी के सगे संबंधी को द्रिध्रुवी विकार है तो उस व्यक्ति को इसके होने की संभावना काफी हद तक बढ़ जाती है। इसका अर्थ ये भी नहीं निकालना चाहिए कि ये उसको भी हो जाएगा।


title: द्विध्रुवी विकार

text: वहीं माहौल को भी मनोवैज्ञानिक इस विकारके लिए उत्तरदायी मानते है। परिवार में किसी व्यक्ति की मृत्यु, माता-पिता का तलाक और कई अन्य दर्दनाक हादसों की वजह से व्यक्ति इसका शिकार हो जाता है। मस्तिष्क की संरचना में खराबी के कारण भी ये विकार होता है। कुछ अध्ययनों में ये सामने आया है कि मेंडुला, प्रीफ्रंटल कार्टेक्स और हिप्पोकैंपस में गड़बड़ी की वजह से ऐसी समस्या होती है।


title: द्विध्रुवी विकार

text: द्रिध्रुवी मूड विकारको पहचान कर इसका उपचार किया जा सकता है। वयस्कों में इस विकारके लक्षण पता करना ज्यादा मुश्किल नहीं है। बच्चों और टीनेजर्स में इसके लक्षण वयस्कों की तरह नहीं होते हैं, ऐसे में इनमें लक्षण पहचानने में समस्या आती है। उपचार करने से पहले टीएनजर्स की वर्तमान और भूतकाल के अनुभवों की पड़ताल की जाती है। इसके अलावा परिवार के सदस्य और दोस्तों से भी व्यक्ति के व्यवहार के बारे में जानकारी ली जाती है। कई बार टीनेजर्स में इसे पोस्ट ट्राउमेटिक स्ट्रेस विकार, अटेंशन डेफिसिट हाइपरएक्टिविटी विकारजैसा समझ लिया जाता है, जिससे इसके ईलाज में मुश्किलें आती हैं। उपचार मुख्यत: व्यवहारिक लक्षणों और संकेतों के आधार पर किया जाता है। बाद में टेस्ट किए जाते हैं। जैसे सीटी स्कैन ब्रेन बेंट्रीसिल्स (जहां सेरेब्रोस्पाइनल द्रव्य एकत्रित होता है) का बड़ा रूप दिखाता है। वही ब्राइट स्पॉट को दिमाग के एमआरआई द्वारा देखा जा सकता है


title: द्विध्रुवी विकार

text: मिशीगन विश्वविद्यालय में हुए एक अध्ययन में सामने आया कि द्रिध्रुवी मूड विकारवाले लोगों में रसायन का स्नव करने वाली दिमागी कोशिकाओं की संख्या आम लोगों की तुलना में 30 प्रतिशत ज्यादा होती है। इसके अलावा उनके दिमाग में कैल्शियम या कॉर्टीसोल (एड्रीनल ग्रंथि द्वारा स्नवित स्ट्रेस हार्मोन) की अधिकता होती है। साथ ही दिमाग के सेल रिसेप्टर में असामान्यता देखने में आती है।


title: धीरेन्द्रनाथ मजूमदार

text: धीरेंद्रनाथ मजूमदार (1903 - 31 मई 1960) भारत के अग्रणी नृतत्ववेत्ता (Anthropologist) थे।


title: धीरेन्द्रनाथ मजूमदार

text: धीरेंद्रनाथ मजूमदार का जन्म 3 जून, 1903 में पटना में हुआ। वह ढाका जिले के निवासी थे। 1924 में कलकत्ता विश्वविद्यालय से नृविज्ञान की एम ए परीक्षा में वह प्रथम श्रेणी में प्रथम आए। 1928 में वह लखनऊ विश्वविद्यालय के अर्थशास्त्र तथा समाजशास्त्र विभाग में प्राध्यापक नियुक्त हुए। 1946 में वह नृविज्ञान के रीडर बनाए गए और 1950 में प्रोफेसर हुए। 1950-51 में उनकी अध्यक्षता में नृविज्ञान विभाग स्थापित हुआ। वह आर्ट्स फैक्ल्टी के डीन भी थे जब 31 मई 1960 को उनका देहावसान हुआ।


title: धीरेन्द्रनाथ मजूमदार

text: 1935 में केंब्रिज विश्वविद्यालय से कोल्हन के हो लोगों में सांस्कृतिक संपर्क तथा आसंस्करण पर हॉड्सन के निर्देशन में तैयार की गई थीसिस पर उन्हें पी-एच डी की उपाधि मिली। 1941 और 1946 के बीच डॉ मजूमदार ने तत्कालीन संयुक्त प्रांत, अविभाजित बंगाल, गुजरात, काठियावाड़ और कच्छ में लगभग 10,000 लोगों के मानवमितीय माप लिए और उनके रक्तसमूहों का अध्ययन किया। अकेले किसी भारतीय नृतत्ववेत्ता ने इतने अधिक लोगों के माप आज तक नहीं लिए हैं। जातिविज्ञान (एथ्नोग्रैफी) संबंधी उनका कार्य बहुमूल्य है। हो लोगों के अलावा जौनसार बावर के खसों तथा दुद्धी (दक्षिणी मिर्जापुर) के कबीलों के बारे में उनका ज्ञान अगाध था।